Na sednici od 22. avgusta 2012. godine, IO SPOS-a je raspisao izbore za delegate Skupštine SPOS-a na osnovu člana 29, stav 1 Statuta SPOS-a.\nUdruženja/društva pčelara trebaju u narednom periodu da izaberu svoje delegate za Skupštinu Saveza. Shodno članu 30, stav 1 Statuta SPOS-a, delegati Skupštine Saveza biraju se na skupštini osnovnih pčelarskih organizacija (društava i udruženja) shodno broju njihovih članova koji plaćaju članarinu Savezu, na način i po postupku utvrđenim njihovim statutima.\nPoslednji rok za dostavljanje podataka o izabranom delegatu (ime i prezime, adresa i kontakt podaci) određenom da zastupa udruženje/društvo pčelara u Skupštini SPOS-a u naredne dve godine, koliko traje mandat delegata, jeste 31. decembar 2012. godine, kako bi stručna služba SPOS-a mogla pravovremeno da pošalje izabranim delegatima materijal za Skupštinu. Podatke o izabranom delegatu mora pratiti pisani i overeni dokaz nadležnog organa društva/udruženja o njegovom izboru.\nDatum održavanja predstojeće Skupštine SPOS-a je 2. februar 2013. godine.\nŠto se tiče udruživanja udruženja/društava pčelara koja, shodno odredbama Statuta, a prema broju članova, nemaju pravo na samostalnog delegata (imaju ga samo oni sa najmanje 20 članova koji su platili članarinu Savezu), ali ga mogu ostvariti udruživanjem sa drugim udruženjem sa kojim bi imali zajedno najmanje 20 članova, i time ostvarili pravo na jednog delegata, potrebno je da se udružuju udruženja/društva pčelara koja geografski gravitiraju jedno prema drugom, tj. potiču iz istog izbornog regiona, iz praktičnih razloga. Udruženja/društva pčelara koja se udružuju kako bi zajedno imala najmanje 20 članova i time ostvarila pravo na jednog delegata na narednoj Skupštini SPOS-a, moraju u što kraćem roku (a najkasnije do 31. decembra 2012. godine) da dostave SPOS-u odluku nadležnog organa po njihovom Statutu, o tome sa kojim udruženjem se udružuju, kao i ime delegata koji će ih predstavljati, sa njegovim kontakt podacima i adresom.\nAko društva i udruženja ne dostave u propisanom roku ime izabranog delegata, poziv za Skupštinu biće poslat na ime predsednika društva ili udruženja. U tom slučaju, to ne znači da on može prisustvovati Skupštini Saveza, jer nije izabran za delegata na Skupštini svoje organizacije, već znači da je ta organizacija dužna da do datuma održavanja Skupštine SPOS-a izabere delegata, i sa pisanim i overenim dokazom o njegovom izboru ga pošalje na Skupštinu Saveza (u tom slučaju, delegat je dužan da na Skupštinu Saveza dođe bar sat vremena ranije, radi uvođenja u evidenciju, i formiranja konačnog spiska delegata). Bez takvog dokaza, nijedan član tog društva ili udruženja nema zakonsko pravo da prisustvuje Skupštini SPOS-a, čak ni predsednik, jer je Statut SPOS-a izričit po tom pitanju.\n< NOVA POLITIKA PLASMANA MEDA ČLANOVA SPOS-a\nIZVEŠTAJ SA XVIII SEMINARA U NARODNIM NOVINAMA >


Svetski dan radija – kako se najstariji elektronski medij snalazi u eri interneta - Advertiser Serbia\nS ovim u veziAleksandar GajovićjubilejMedijiNataša Raketićradio\nDanas se obeležava Svetski dan radija – praznik ustanovljen 2011. godine kao sećanje na 13. februar 1946. godine, kada je prvi put emitovan program Radija Ujedinjenih Nacija. Radio Beograd ovaj svetski dan obeležava – svetski\nU RTS Klubu uživo je emitovan Jutarnji program Radio Beograda. U 21. veku, u vreme novih tehnologija, radio je postao vidljiv, istakla je urednica „Novosti dana“ Radio Beograda Nataša Raketić.\n„Ideja je da u ovim novim, modernim vremenima budemo dostupni našim slušaocima i preko FM mreže, i preko televizije i zahvaljujući svim novim tehnologijama koje Radio Beograd svakako koristi„, rekla je Raketićeva.\nNajstariji elektronski medij u eri interneta se snalazi upravo na internetu – postoje četiri veb radijska kanala, gde se slušaocima nude tematski sadržaji.\n„Znamo da naši slušaoci ponekad vole da slušaju samo džez, nekada samo narodnu muziku. Brojne emisije su na podkastu dostupne preko naše multimedijalne platforme RTS Planeta„, izjavila je Raketićeva.\nRadio Beograd je osnovan 1924. godine i jedan je od najstarijih radija u Evropi.\nMinistarstvo kulture odredilo 30 miliona dinara za razvoj radija\nIako su radiju, usled razvoja tehnologije, predviđali nestajanje, radio ne samo što nije nestao već je doživeo velike transformacije i zauzima jedno od najznačajnijih mesta u informativnom sistemu Srbije, naveo je u saopštenju državni sekretar Ministarstva kulture i informisanja Aleksandar Gajović.\nU saopštenju se dodaje da Ministarstvo kulture i informisanja prati potrebe radija, jer smatra da postoji prostor i želja za njegovim unapređenjem.\n„Za sufinansiranje projekata proizvodnje medijskih sadržaja za radio u 2020. godini Ministarstvo kulture i informisanja opredelilo je 30 miliona dinara i nastojaće da taj iznos vremenom povećava„, navodi se u saopštenju.


Online radionice "Svesno poslovanje" Ričarda Bareta, vrhunskog svetskog autoriteta na polju razvoja liderstva, završene su ove nedelje, a ukupno ih je pratilo više stotina preduzetnika iz čak 44 zemlje sveta.\n5. novembra 2020. — Autor: EXIT\nProgram edukacije pokrenuli su, u okviru platforme „R:Evolucija svesti“, EXIT i kompanija Visa, kako bi u ovom izazovnom periodu pružili podršku malim i srednjim preuzećima i na taj način pomogli vlasnicima biznisa da unaprede svoje znanje u oblasti liderstva i poslovnih veština.\nU prethodnih mesec dana, kroz tri održane radionice, polaznici su stekli znanja na polju „Sedam nivoa organizacijskog i liderskog razvoja“, „Izgradnje organizacija koje pokreću vrednosti“ i „Evolucionog treninga za lidere“. Učesnici su učili o tome kako da, spoznavajući sopstvene vrednosti, vrednosti svojih kolega, organizacije u kojoj rade i društva u kome žive, unaprede svoj život i poslovanje. Autor radionica Ričard Baret otkrio je da je ključ koji će dovesti do unapređenja okoline pojedinca i društva u kome on živi upravo u tom pojedincu i njegovom radu na sebi. Bolje razumevanje nivoa razvoja kroz koje svaki pojedinac prolazi te razumevanje organizacije za koju radi i društva u kome živi, pomaže mu da menja aspekte koji ne funkcionišu i postigne balans.\nRadionice su održane u okviru platforme „R:Evolucija svesti“ koja okuplja neke do vodećih svetskih govornika, umetnika, naučnika, preduzetnika i aktivista sa ciljem diskusije o mogućim pravcima pojedinačnog i zajedničkog razvoja čovečanstva. Upravo ova poslednja predavanja izazvala su ogromno interesovanje malih i srednjih preduzeća, naročito pogođenih posledicama pandemije korona virusa, zbog čega je dodatno proširivan kapacitet maksimalnog broja učesnika.


Termotim | Gorionici\nIsporuka i servis gorionika, regulacija sagorevanja\nIsporuka novih gasnih gorionika i gorionika na tečna goriva\nTermotim vrši isporuku, ugradnju i puštanje u rad novih industrijskih gorionika i kućnih varijanti gorionika proizvođača E&M Combustión. Gorionici su izrađeni po svim najnovijim standardima, od visoko kvalitetnih materijala i komponenti. Gorionici su veoma efikasni i prate najsavremenije trendove. Vršimo isporuku industrijskih gasnih gorionika, kućnih varijanti gasnih gorionika, kao i gorionika na sva tečna goriva.\nNaš stručan tim servisera koji su prošli sve obuke kod proizvođača opreme, brzo i efikasno otklanjaju sve nastale smetnje, odnosno kvarove prilikom rada. Našim kupcima nudimo održavanje po sistemu ključ u ruke.\nNašim kupcima nudimo izradu novih kotlarnica po najsavremenijim standardima, a sve to po sistemu ključ u ruke.\nPored svega ovoga, u našem timu imamo stručne ljude koji su ovlašćeni serviseri firme Saacke i Oilon, dok vršimo i servis gorionika Weishaupt, kao i Wanson, Baltur, Riello, i ostalih gorionika koje se nalaze na našem tržištu. Našim kupcima obezbeđujemo rezervne delove sa lagera.\nKontrola i regulacija sagorevanja\nTermotim raspolaže opremom za kontrolu i podešavanje procesa sagorevanja svih vrsta goriva u ložištima kotlova i drugih industrijskih postrojenja. Elektronski uređaji za analizu produkata sagorevanja omogućuju nam praćenje savremenih trendova održavanja postrojenja iz ove oblasti. Određujemo kvalitet sagorevanja goriva i stepen korisnosti kotlova. Vršimo podešavanje ložnih uređaja za sve vrsta goriva, da bi isti radili sa visokim stepenom korisnosti u optimalnim režimima prema za to propisanim normama.\nKontrolisan utrošak energenata je osnova jeftinije, a samim tim i konkurentnije proizvodnje i morao bi biti cilj svakog preduzeća. Programe uštede energije Termotim bazira na povećanju stepena iskorišćenja kotlovskog postrojenja, smanjenju gubitaka kod potrošača, primeni novih materijala i tehnologija, kao i edukaciji kadrova. Ovi programi u zavisnosti od veličine ulaganja ostvaruju nivo uštede u granicama od 5 do 20%.


CILJ - OSVOJITI TRŽIŠTE SARAJEVSKO-ROMANIJSKE REGIJE | SRNA\nCILJ - OSVOJITI TRŽIŠTE SARAJEVSKO-ROMANIJSKE REGIJE\nRUDO, 16. JANUARA /SRNA/ - U okviru projekta "Od domaćeg mlijeka do sira i kajmaka i zadovoljnog kupca", koji se realizuje u Rudom u vrijednosti 149.000 KM, 15 lokalnih poljoprivrednika dobilo je po steonu junicu, a u Štrpcima će biti pokrenuta mini-sirana iz koje će sir i kajmak biti plasirani na tržište Sarajevsko-romanijske regije.\nOpština Rudo je među lokalnim zajednicama koje bilježe konstantan rast proizvodnje kvalitetnog mlijeka zahvaljujući odličnoj saradnji sa mljekarom "Pađeni" iz Bileće, koja otkupljuje mlijeko od kooperanata, saopšteno je iz lokalne uprave.\n"Cilj ovog projekta je uspostaviti višu vrijednost mlijeka, te u okviru mini-sirane u Štrpcima početi njegovu preradu", naveli su iz opštine.\nMini-sirana biće uspostavljena u saradnji sa Poljoprivrednom zadrugom "Uvac-Rudo" i plan je da, za početak, uz angažman tri radnika, počne preradu 300 litara mlijeka dnevno.\nDirektor Poljoprivredne zadruge "Uvac-Rudo" Nenad LJubojević rekao je da tržište već postoji i da će pokretanjem mini-sirane biti otvorene nove mogućnosti plasmana domaćih proizvoda sa ovog područja.\n"Plan je da mini-sirana zadovolji sve standarde, obezbijedi kvalitetne i zdravstveno ispravne proizvode, te nakon dobijanja dozvole od resornog ministarstva svoje proizvode plasira na tržište Sarajevsko-romanijske regije", rekao je LJubojević.\nLJubojević je ukazao da će projektom biti povećani prihodi najmanje 15 domaćinstava, a posao će dobiti tri lica koja će raditi na proizvodnji sira i kajmaka.\n"Radovi na mini-sirani privode se kraju, a u toku su pripreme za nabavku opreme i izradu tehnološkog procesa proizvodnje sira i kajmaka", naveo je LJubojević.\nIz opštine Rudo ocjenjuju da će dodijeljene steone junice doprinijeti povećanju obima primarne proizvodnje mlijeka i obezbijediti sirovinu za pokretanje proizvodnje u mini-sirani, bez smanjenja količine mlijeka koja se trenutno proizvodi i prodaje u svježem stanju.\nDodijeljene steone junice, koje su poljoprivrednici dobili 27. decembra, su rasna mliječna grla koja će doprinijeti poboljšanju genetskog potencijala i kvaliteta muznih grla na području Rudog.\nKorisnici su birani putem javnog poziva koji je opština Rudo sprovela u okviru projekta.\nUkupna vrijednost projekta iznosi oko 149.000 KM, od čega finansiranje iz sredstava Finansijskog mehanizma iznosi oko 99.000 KM, dok je ostatak obezbijeđen kroz sufinansiranje opštine Rudo, korisnika i Poljoprivredne zadruge "Uvac-Rudo".\nFinansijski mehanizam za finansiranje projekata integrisanog i održivog lokalnog razvoja u Republici Srpskoj 2018/2019 realizuje se uz podršku Vlade Švajcarske, Ministarstva finansija Republike Srpske, Ministarstva uprave i lokalne samouprave Srpske, Investiciono-razvojne banke Republike Srpske, te UNDP-a u BiH.


Zaharova o munjevitom „nestanku“ čeških agenata iz Rusije: Moćno otkriće, obelodaniti do kraja - 02.06.2021, Sputnik Srbija\nOčekujemo da Prag odgovori na pitanja u vezi sa radom čeških specijalnih službi na teritoriji Rusije, izjavila je porptparolka Ministarstva inostranih poslova... 02.06.2021, Sputnik Srbija\nKonkretno, češki portal „Spisok“, pozivajući se na bivšeg zamenika direktora češke spoljnoobaveštajne službe Jana Pašureka, pisao je nedavno da je ministar unutrašnjih poslova Češke Jan Hamaček ugrozio rad obaveštajnih službi zemlje u Rusiji. Portal je citirao Hamačekov govor na češkoj televiziji, gde je rekao da su vlasti morale da na brzinu izvlače obaveštajne agente iz Rusije nešto pre nego što je Prag optužio Moskvu da stoji iza eksplozija u skladištu oružja.S tim u vezi, ona je uputila brojna pitanja zvaničnom Pragu u vezi sa tom izjavom. Konkretno, Zaharovu je zanimalo koliko je predstavnika čeških specijalnih službi radilo u Rusiji i koliko ih je ostalo, kao i da li je reč o saradnicima čeških specijalnih službi ili o vrbovanim građanima.„Da li su radili samo za Prag ili su u isto vreme izvršavali zadatke drugih zemalja ili vojnih blokova? S kojim pasošima su ulazili na teritoriju naše zemlje? Da li su istovremeno imali rusko državljanstvo? Šta znači reč 'nestali'? Znači li da su likvidirani ili jednostavno odvedeni, a ako je to u pitanju, gde? Koje zločine su počinili ti ljudi, ako je češko rukovodstvo sprovelo specijalnu operaciju njihovog 'nestanka'?“, obratila se portparolka češkim vlastima i rekla da Moskva čeka odgovor čeških vlasti.Podsetimo, sredinom aprila Češka je optužila ruske obaveštajne službe za organizaciju eksplozije u Vrbjeticama 2014. godine u kojoj su poginule dve osobe. Moskva je tvrdnje nazvala nečuvenim i neosnovanim.Prag je posle toga proterao 18 zaposlenih u ruskoj ambasadi. Kao odgovor na to, rusko Ministarstvo spoljnih poslova proglasilo je 20 čeških diplomata za persone non grata. Kremlj je naveo da je incident u velikoj meri naštetio odnosima dveju država.Pročitajte još:\nBabiš radi za Ciju.\nvesti, marija zaharova, nestanak, češka, agenti, otkriće


„ON LAJN SENIORI“ – DODELJENE DIPLOME POLAZNICIMA INFORMATIČKIH KURSEVA – Stari grad\nStari grad » Vesti » „ON LAJN SENIORI“ – DODELJENE DIPLOME POLAZNICIMA INFORMATIČKIH KURSEVA\n„ON LAJN SENIORI“ – DODELJENE DIPLOME POLAZNICIMA INFORMATIČKIH KURSEVA\nPovodom uspešno završenog dvomesečnog kursa informacionih tehnologija danas su u prostorijama opštinskog Kontakt centra Starograđanima dodeljene diplome o uspešno završenoj obuci.\n„On lajn seniorima“ diplome je, u ime Gradske opštine Stari grad, dodelio Nikola Vilotijević u prisustvu mladih predavača koji su proteklih meseci obučavali naše sugrađane upotrebi modernih tehnologija. Starogradski volonteri – informatičari su sa puno pažnje i strpljenja objašnjavali starijim polaznicima sve informatičke tajne iz oblasti rada na računaru, menadžmenta, marketinga, korišćenja društvenih mreža i skajpa – tačnije kako da najlakše koriste kompjuter za svakodnevnu komunikaciju sa najbližima.\nOsamdesetsedmogošišnja Ljubica Milanović najstarija je polaznica ovog kursa. Gospođa Ljubica, po profesiji školski psiholog u penziji, kaže da je za informatičku obuku saznala jer redovno prati sve programe koje naša opština organizuje za Starograđane, posebno njenu generaciju. Redovni je posetilac Senior festa, bila je na opštinskim izletima za penzionere, a pohađala je i kurs engleskog jezika.\nNije joj bilo teško da se prijavi jer je imala poseban razlog. Naime, njen sin živi i radi u inostranstvu tako da joj je korišćenje Skajpa olakšalo svakodnevnu komunikaciju sa njim, a kurs engleskog sa snajom Amerinkankom. Sada redovno koristi kompjuter listajući portale dnevnih novina\n„Divno je što smo se tokom kursa svi upoznali, a za našu opštinu i ove mlade ljude koji su nas obučavali da uhvatimo korak sa vremenom u kome živimo imam samo reči hvale. Ovo je bilo jedno od najlepših druženja“, kaže on lajn senorka sa diplomom kursa računara, gospođa Ljubica Milanović.\nStarograđanin Branislav Borić je za kurs saznao koristeći starogradsku karticu. Zadovoljan je, kaže, jer je nadogradio osnovno znanje korišćenja računara, upotrebom Interneta i Skajpa, koji mu je posebno potreban.\n,,Predavači su mladi, posvećeni i strpljivi da objasne nama starijima sve do sitnog detalja“, navodi Branislav i dodaje da je opštinska pažnja prema sugrađanima, posebno obuka, izvrsna, te da će u budućnosti sigurno nastaviti da pohađa ovakve besplante kurseve, ukoliko se nastave.\nGradska opština Stari grad, prepoznajući sve veće potrebe za edukacijom i usavršavanjem u oblasti informacionih tehnologija, redono organizuje besplatne onlajn kurseve za Starograđane svih generacija, a nove informatičke obuke startovaće na jesen.\nPrethodni članakPrethodno DANI SPLITSKE KULTURE U USTANOVI KULTURE „STARI GRAD“\nSledeći članakSledeće VUKOVCI I ĐACI GENERACIJE DANAS U OPŠTINI STARI GRAD – NAGRADE ZA NAJBOLJE UČENIKE OSNOVNIH I SREDNJIH ŠKOLA


► Ministarstvo zdravlja: Smanjena upotreba antibiotika u Srbiji\nAnaliza Mreže Svetske zdravstvene organizacije za potrošnju antimikrobnih lekova je pokazala da je upotreba antibiotika u Srbiji smanjena za 37,6 odsto u poređenju s 2015. godinom.\nNacionalna korespodentkinja Mreže, Milica Bajčetić rekla je da su lekari u Srbiji u velikoj meri racionalno prepisivali lekove, a građani poštovali preporuke da ne koriste antibitike bez njihovog saveta.\n"Posebno je važno naglasiti da je 2018. godine potrošnja antibiotika smanjena za više od jedne trećine u odnosu na 2015. godinu, kada su počele aktivnosti Ministarstva zdravlja na podizanju svesti stanovništva i zdravstvenih radnika o ozbiljnosti problema neracionalne upotrebe antibiotika i rezistencije bakterija koja je posledica toga", rekla je Bajčetić.\nUkazala je da je smanjenje "stope propisanih antibiotika" za decu od velikog značaja, jer je Srbija donedavno bila zemlja u kojoj se deci propisivalo tri do pet puta više antibiotika nego u Srednjoj i Severnoj Evropi.\n"Stopa propisanih antibiotika na 1.000 dece" u Srbiji 2018. godine manja je za 7,3 odsto nego 2015. godine.\nJoš jedna osoba preminula od korona virusa, 91 novi slučaj zaraze\nJoš jedan smrtni slučaj od posledica korona virusa u Srbiji potvrđen je danas, a u protekla 24 sata zaražena je još 91 osoba, saopšteno je na sajtu Ministarstva zdravlja.\nU prethodna 24 časa u Srbiji je od posledica infekcije koronavirusom preminula jedna osoba, pa je ukupan broj smrtnih slučajeva od početka epidemije porastao na 255, objavljeno je na sajtu...\nU Srbiji nema promene broja umrlih od korona virusa, 69 novozaraženih\nU Srbiji u poslednja 24 sata niko nije umro od korona virusa, ali je registrovano još 69 zaraženih, saopštilo je danas Ministarstvo zdravlja.


Cavusoglu i von der Layen razgovarali o odnosima Turske i Evropske unije @ StartBiH.ba\nMinistar vanjskih poslova Republike Turske u Bruxellesu se sastao sa šeficom Evropske komisije Ursulom von der Layen i nekoliko evropskih komesara sa kojima je razgovarao o odnosima između Turske i Evropske unije.\nCavusoglu je stigao u Bruxelles u dvodnevnu posjetu na razgovore s najvišim zvaničnicima EU i NATO-a.\nŠef turske diplomacije Cavusoglu se prvo sastao s visokim komesarom za vanjsku politiku i sigurnost EU Josepom Borrellom, a potom i sa predsjednicom Evropske komisije Von der Leyen.\nSastanak u Evropskoj komisiji je održan iza zatvorenih vrata, a prisustvovali su mu i komesari Margaritis Schinas, Yiva Johansson i Oliver Varhelyi.\nNakon sastanka s Borrellom, Cavusoglu je na društvenim mrežama poručio da Turska želi otvoriti novo poglavlje u odnosima i saradnji sa Evropskom unijom.\nI komesar Schinas je na društvenim mrežama napisao kako je sastanak dobra prilika za konstruktivne razgovore o budućim izazovima i prilikama.\n“Došlo je vrijeme za pozitivne korake“, poručio je Schinas, prenosi Anadolu Agency (AA).


SEEbiz.eu / RS / Srbija će ograničiti uvoz makedonskog vina i grožđa\nvino grožđe pšenica brašno Makedonija CEFTA Milan Prostran Drago Cvijanović\nSrbija će ograničiti uvoz makedonskog vina i grožđa\nDatum objave: 25.08.2013. - 11:08:00\nZadnja izmjena: 25.08.2013. - 17:18:20\nBEOGRAD - Iako je dogovoreno da Makedonija ukine uredbu koja ograničava uvoz pšenice iz Srbije, susedi su se opet oglušili o dogovor.\nI dok srpski poljoprivrednici, zbog sporne uredbe, trpe velike ekonomske štete, makedonski izvoznici zarađuju u našoj zemlji, naročito na sezonskom povrću i lubenicama, pišu Novosti.\nI dok naša vlada i dalje samo najavljuje mere reciprociteta, stručnjaci napominju da smo sa reakcijom već zakasnili i da je velika šteta načinjena. Ipak, u Ministarstvu poljoprivrede tvrde da će Makedonce najviše zaboleti ograničenje uvoza vina i grožđa koje pristiže.\nVlada Makedonije donela je početkom jula zvaničnu odluku da uvoz srpske pšenice i brašna veže za kupovinu domaće pšenice i brašna. Po toj odluci, za kilogram uvezene pšenice iz drugih zemalja, pa tako i iz Srbije, makedonskim uvoznicima je naloženo da moraju da kupe tri kilograma domaće pšenice, a za kilogram brašna četiri kilograma pšenice iz domaće proizvodnje. Pošto Makedonci žito u značajnoj meri kupuju jedino od naših proizvođača, na srpsku poljoprivredu se ovaj postupak najviše i odrazio.\nOvo, inače, nije prvi put da Makedonija ograničava uvoz robe iz Srbije. Naime, već četvrtu godinu zaredom susrećemo se sa istim problemom. Prema mišljenju Milana Prostrana, savetnik za poljoprivredu u Provrednoj komori Srbije, očigledno je da zemlje potpisnice CEFTA nisu još uvek spremne da u potpunosti otvore svoje tržište.\n"Srbija u Makedoniju prilično dinamično izvozi, za samo pet meseci ove godine izvezli smo 270.000 tona i to je napunilo njihove silose, pa su se verovatno uplašili da neće biti dovoljno mesta za domaće proizvođače", napominje Prostran.\nSrpska i makedonska strana postigle su dogovor, još 20. jula, da se deo uredbe koji se odnosi na ograničavanje uvoza pšenice ukine do 15. avgusta, a brašna do 1. septembra. Međutim, naši susedi još uvek nisu ispoštovali ono što su sami predložili.\nZbog čega Srbija još uvek ne reaguje na makedonski embargo kod uvoza pšenice i brašna, u Ministarstvu poljoprivrede kažu:\n"Želeli smo da izbegnemo trgovinski rat, koji nikada nije dobro rešenje ni za jednu stranu, ali i mi moramo da zaštitimo domaće proizvođače ", tvrdi Danilo Golubović, državni sekretar u Ministarstvu poljoprivrede.\n"Do sada smo bili tolerantni, međutim, makedonska strana očigledno krši dogovor o slobodnoj trgvoini. Nismo želeli da na svoju ruku donosimo mere reciprociteta prema makedonskom izvozu, već smo odlučili da probleme rešavamo kroz institucije CEFTA. Pošto do sada naši susedi nisu ukinuli odredbu o ograničenju uvoza naših poljoprivrednih proizvoda, primorani smo da reagujemo i da mi ograničimo uvoz makedonskog vina, grožđa, ali i paradajza".\nI agroekonomista Drago Cvijanović poručuje da je, ukoliko nema dogovora, recipročna mera za makedonske izvoznike jedino rešenje. Poznato je, kako on kaže, da mnoge zemlje u svetu koriste takozvane vancarinske barijere, koje omogućavaju ograničenje uvoza.\n"Nisam za to da država čuva monopol nijednom proizvođaču, ali kod nas poljoprivrednici imaju i te tako sitnu proizvodnju, a naročito oni koji se bave uzgojem povrća, pa tako makedonski uvoz stvara našem paradajzu dosta problema. Ukoliko oni čuvaju svoje, trebalo bi i mi naše seljake da zaštitimo", kaže Cvijanović.\nU Privrednoj komori Makedonije smatraju da CEFTA sporazum nije prekršen, jer postoje klauzule po kojima se domaća privreda tako može štititi do 200 kalendarskih dana, a taj rok, kako kažu, još uvek nije prošao.


Vesti online / Vesti / Srbija / "Srpska lista primamljiv partner delu opozicije za rušenje vlade"\n"Srpska lista primamljiv partner delu opozicije za rušenje vlade"\nNakon što je Srpska lista opoziciji ponudila glasove 10 svojih poslanika za rušenje aktuelne vlade, Gazeta Express piše danas da bi pad vlade Ramuša Haradinaja lako mogla postati realnost.\nExpress podseća da je Srpska lista ovu ponudu iznela pošto je vlada odlučila da za 10 odsto poveća porez na robu iz centralne Srbije i BiH.\nKosovska opozicija, dodaje se, još nije odgovorila da li će se prihvatiti ovu ponudu Srpske liste, dok je kosovski predsednik Hašim Tači naklonjen poudi Srba.\nNajuticajniji opozicioni Demokratski savez Kosova bi danas trebalo da odluči o ponudi Srpske liste, piše Express i dodaje da će lider DSK, bivši premijer Isa Mustafa, danas biti na testu da li da prihvati ponudu Srba i "vladu Haradinaja pošalje kući".\n- Srpska lista je postala primamljiv partner za Demokratski savez Kosova, nakon odluke da ooziciji ponudi 10 poslaničkih glasova u parlamentu za rušenje aktuelne vlasti, baš kao što su to uradili i u vreme kada je Mustafa bio premijer - navodi Express.\nNapominje se da sa tih 10 poslaničkih glasova, opozicione partije već imaju potrebnu većinu za\n* Haradinaj odbacio stav Beča\n* Karla del Ponte: Haradinaj ne zaslužuje mesto premijera\nPodseća se da su Srbi saopštili da "ne mogu i ne žele više da budu taoci neodgovorne i demagoške politike albanskih predstavnika u vlasti i njihovih hirova zarad političkog opstanka".\nReagujući na ponudu Srpske liste, Tači je rekao da, ako ova vlada padne, biće formirana nova.\n- Ako vlada postane nefunkcionalna, uslediće restrukturiranje vladajućih partnera - sledi druga vlada - izjavio je Tači.\nExpress podseća da ovo nije prvi put da je Tači Haradinaju zapretio razrešenjem, baš kao što je, kako se navodi, to učinio zbog neslaganja sa idejom o "korekcji granica" sa Srbijom.\nNapominje se da su ponudu Srpske liste već odbili predstavnici pokreta Samoopredeljenje, ali u dodaje da druge stranke i dalje nemaju zvanični stav.\nPozivajući se na svoje izvore, Express saznaje da je ova ponuda Srpske liste privlačna za deo opozicije.\n- Oni još uvek ne znaju da li će prihvatiti ponudu Srba, ali će najverovatnije srušiti vladu Haradinaja, a o tome će se izjasniti nakon konsultacija i zauzimanja jedinstvenog stava - navodi Expres.\nPrvi koji je pozvao svoje saradnike na konsultacije je predsednik DSK Isa Mustafa.\nAlternativa će, piše Express, sastanak stranačkog predsedništva održati tokom ove sedmice.\nAnalitičar Astrit Gaši za portal kaže da se Tači u ovom trenutku suočava sa ogromnim unutrašnjim problemima.\n"Ni on (Tači) nije zadovoljan nedostatkom podrške i snažnim protivljenjem vlade na čelu sa Haradinajem i njegovom žestokom retorikom. Ni njemu, međutim, ne ide u prilog provociranje vanrednih parlamentarnih izbora, jer Tači opravdano strahuje da bi to moglo odložiti sporazum sa Srbijom....", rekao je Gaši.\nPrema njegovim rečima, ako bi Tači stvarno želeo da sruši aktuelnu vladu, on bi već ponudio glasove Demokratske partije Kosova, stranke čiji je bio predsednik.\n- Da je rušenje vlade u njegovom interesu, on je to već mogao da uradi sa svojih šest poslanika u Demokratskoj partiji Kosova. Zato on uglavnom kroz reagovanja na ponudu Srpske liste samo preti aktuelnoj vladi i njenim koalicionim partnerima u nadi da će promeniti svoj stav - kaže Gaši.\nUkoliko, pak, Haradinajeva vlada padne, parlament bude blokiran "Kosovo će postati Kraljevstvo u kojem će vladati Tačijeva pravila".


Brnabić: Izjava Haradinaja o granicama udar na regionalnu stabilnost - Kancelarija za koordinacione poslove u pregovaračkom procesu sa Privremenim institucijama samouprave u Prištini, Vlada Republike Srbije\nNaslovna » Aktuelno » Vesti » Brnabić: Izjava Haradinaja o granicama udar na regionalnu stabilnost\n30. decembar 2018. Izvor: Tanjug\n''Očekujemo reakciju međunarodne zajednice. To je besmisleno, to je kršenje ne samo međunarodnog sporazuma već svih međunarodnih standarda i normi. Svakako je još jedan udar na regionalnu stabilnost'', rekla je premijerka odgovarajući na pitanja novinara u Banji Koviljači.\n''Nisam pozvala članice UN da povuku priznanje nezavisnosti Kosova. Pismo o kojem priča Haradinaj poslala sam 16. novembra nakon što su uveli takse od 10 odsto. U tom trenutku potpuno transparentno, to je bila odluka sa sednice Vlade da sve države članice UN obavestim o neodgovornim, besmislenim i opasnim potezima Prištine'', rekla je premirka odgovarajući na pitanje novinara u Banji Koviljači.


Pentagon 'napadnut' semenom ricina\nRTV\t04.10.2018 10:14\nVajt je novinarima, koji su putovali sa američkim ministrom odbrane Džimom Matisom u Brisel, rekla da se u kovertama nalazilo seme biljke Ricinius, prenosi AP.\nOna je navela da su dosadašnji testovi pokazali da je uzbunu izazvalo prisustvo semena biljke Ricinius, koja sadrži otvrov ricin, ali ne sam smrtonosni otrov.\nRojters navodi, pozivajući se na neimenovane američke zvaničnike, da su američki istražitelji skoro isključili terorizam kao motiv za slanje koverti, dodaje Rojters.\nPentagon je prethodno saopštio da je primio poštu za koju se sumnja da sadrži otrov ricin, kao i pismo upućeno američkom ministru odbrane.\nNeimenovani zvaničnik rekao je tada za Glas Amerike da je Pentagon primio dve koverte, od kojih je jedna bila poslata Matisu, a druga glavnokomandujućem pomorskih operacija, admiralu Džonu Ričardsonu.\nU saopštenju Ministarstva za odbranu navedeno je da Federalni istražni biro (FBI) analizira koverte koje je u ponedeljak otkrila policija Pentagona.\nAmeričke federalne institucije i ranije su dobijale pakete za koje se sumnjalo da sadrže ricin, uključujući i 2013. godine kada su pisma sa tim otrovom upućena jednom američkom senatoru, Beloj kući i zvaničniku savezne države Misisipi.\nUbrzo posle terorističkih napada 11. septembra 2001. godine, pisma sa još jednim smrtonosnim prahom - antraksom, poslata su kancelarijama dvojice senatora u Vašingtonu i medijima u Njujorku i na Floridi a u tom incidentu stradalo je pet osoba, podseća VOA.


Vlasnik vozila iz kog je ubijen Ivanović je u Srbiji - Dnevni list Danas\nZamenik komandanta Policija Kosova za sever Besim Hoti\n7Piše: DanasOnline 18. januara 2018. 22.02\nPolicija Kosova je identifikovala osobu koja je 2017. godine kupila vozilo iz kojeg se pretpostavlja da je u utorak ubijen Ivanović.\n„Ministar unutrašnjih poslova Fljamur Sefaj i direktor policije Kosova Špend Madjuni su o tome obavestili tužioce koji će putem zvaničnih kanala zatražiti međunarodnu pravnu pomoć od srpskih vlasti“, navodi se u saopštenju.\nKako prenosi agencija Beta, zamenik komandanta Policija Kosova za sever Besim Hoti rekao je za prištinske medije da poslednji vlasnik vozila boravi negde u Srbiji, ali da nema informacija koje je nacionalnosti.\n„Još se ne zna koje je nacionalnosti poslednji vlasnik vozila. To su informacije koje imaju samo policijski istražitelji. Oni vode istragu po ovlaščenju tužilaca koji su odgovorni za slučaj“, kazao je Hoti.\nRadojević je u izjavi Radiju Kontakt plus rekao da je MUP Kosova spreman za saradnju sa svima u regionu uključujući i MUP Srbije i podsetio da još uvek ne postoje zvanični kontakti između ova dva ministarstva ali da će to najverovatnije biti ostvareno u skladu sa Briselskim sporazumom.\n„Koliko danas očekujem da MUP Kosova preko Ministarstva pravde uputi zahtev MUP Srbije za dobijanje dodatnih informacija o vlasniku vozila čiji je automobil zapaljen na dan ubistva Olivera Ivanovića“, rekao je Radojević.\n„Što se tiče istrage, do danas je ispitano šest svedoka, uzeto je više video materijala sa sigurnosnih kamera koji se trenutno analizira, pa će javnost sigurno biti obaveštena blagovremeno od strane policije o napretku u istrazi“, istakao je Radojević.\n18. januara 2018. u 18.24\nPolicija Kosova profesionalno radi svoj posao. Treba pitati "patriotu" Marka Djurica\ntkz direktora kancelarije Srbije u Zubinom potoku, koga je od krimi-elemenata u Bgd angazovao u likvidaciji svog zemljaka Olivera Ivanovica…???? .\n19. januara 2018. u 00.37\nSve zavisi ko daje te podatke..srbi ili policija sa Kosova!\n19. januara 2018. u 07.37\nGde je Vucicev auto?\n19. januara 2018. u 07.46\nVlasnik je vozilo kupio 2017. godine, a da je od 2009. godine to vozilo bilo na jednoj adresi u Srbiji.Pa ko je bio vlasnik dotičnog vozola od 2009 do 2017. godine.\n19. januara 2018. u 07.55\nTo sto je vozilo pronadjeno u Srbiji ne govori nista o nacionalnosti vlasnika – moguceg ucinioca, ali je opet znacajan trag u istrazi.\n19. januara 2018. u 09.36\nIskreno, svidja mi se kako kosovska policija vodi istragu, nema curenja informacija, nema cirkusa, nema parova i zadruge. Zalosno je reci ali sumljam da bi nasa policija bila sposobna da vodi nezavisnu istragu. Ovako je bolje. Kako god da se zavrsi istraga kosovske policije znat ce se ili ko je ubica ili koja je strana narucila ubistvo. Sve zavisi od toga da li ce policija ici do kraja ili ne.\n19. januara 2018. u 09.54\nPrva adresa na kojoj bi trebalo potražiti vlasnika tog vozila je onaj "humanitarni" rusko-srpski centar u Nišu.


RTCG - Radio Televizija Crne Gore - Nacionalni javni servis :: Ekonomija :: Vlada neće povećati PDV po nalogu Svjetske banke\nPOREZ 09. 02. 2013. 15:40 >> 15:39 2\nVlada neće povećati PDV po nalogu Svjetske banke\nCrna Gora neće povećati PDV po nalogu Svjetske banke, a ako se i odluči na taj korak biće to autonomna odluka Vlade o kojoj će konačnu riječ dati Skupština, saopstili su Televiziji Crne Gore u Ministarstvu finansija.\n„Eventualno donošenje odluke o izmjeni poreske politike i u ovom slučaju o povećanju stope PDV-a bila bi autonomna odluka Vlade i u krajnjem Skupštine koja bi morala da izglasa takav vladin predlog“ - kazala je portparolka ministarstva finansija Marija Radenović. „Dakle, ne radi se o odnosu izdavanja naloga i njihovog izvršenja, već o odnosu saradnje, medjusobne analize, razmjene mišljenja i na kraju dogovora“ - zaključila je Radenović.\nPredstavnici Svjetske banke nedavno su pohvalili vladin paket fiskalnog prilagodjavanja, ali i poručili da je neophodna jos snaznija fiskalna agenda. Sindikalci upozoravaju da nije vrijeme za povecanje PDV-a, a poslodavci i strani investitori u Crnoj Gori smatraju da bi takva odluka donijela vise stete nego koristi.\nMila Vuković, Televizija Crne Gore\nOpširnije u Dnevniku 2, TVCG.


Dnevno@RSE, 4. oktobar/listopad 2019.\nPetak, 4. oktobar/listopad 2019.\nAmeričke tarife EU – nova linija globalnog trgovinskog rata?\nNove tarife SAD na uvoz proizvoda iz EU, čiji popis djeluje poput gurmanske šoping liste, mogle bi otvoriti još jedan front u globalnom trgovinskom ratu i usporiti svjetski ekonomski razvoj.\nBugarska podržava da Severna Makedonija otvori pregovore o članstvu u Evropskoj uniji, ali traži mehanizam koji bi sprečio njen ulazak u Uniju, ako se ne reše sporenja o balkanskoj istoriji kako želi Sofija.\nBorba za Gandijevo nasleđe\nIndija obeležava 150 godina od rođenja Mahatme Gandija dok se dve najveće partije nadmeću u imitiranju i slavljenju ikone nenasilnog otpora. S druge strane, obeležavanje rođenja čoveka, koji se smatra "apostolom asketizma", traje dve godine.\nNova provjera "Putinovog kuhara" i ruskih plaćenika u Africi\nRiječ je o jednoj od najpoznatijih i najmutnijih ruskih privatnih vojnih kompanija za koju se vjeruje da je u vlasništvu tajkuna povezanim s Kremljom i da je uveliko prisutna u Centralnoafričkoj Republici, za što je ruska državna televizija možda nehotice, pružila više dokaza.\nAmbasador Erik Nelson za Radio Slobodna Evropa\nAmbasador SAD u Bosni i Hercegovini Eric Nelson u intervjuu za Radio Slobodna Evropa ističe kako njegova zemlja pomno prati dešavanja u BiH i regiji, te da će SAD i dalje podržavati napredak u reformama ka EU integracijama i NATO-u.


Gradonačelnik Pavić: Kriza se ne rješava ni otpuštanjem radnika ni smanjenjem plata - GradPrijedor.com - Portal grada Prijedora\nHome»Društvo»Gradonačelnik Pavić: Kriza se ne rješava ni otpuštanjem radnika ni smanjenjem plata\nGradonačelnik Pavić: Kriza se ne rješava ni otpuštanjem radnika ni smanjenjem plata\n11. januara 2013. 2 Mins Read\nGradonačelnik Prijedora Marko Pavić rekao je da posljedice ekonomske i finansijske krize lokalna administracija u Prijedoru uspješno ublažava povećanjem industrijske proizvodnje i otvaranjem novih radnih mjesta.\n„Kriza se nikad ne može riješiti otpuštanjem radnika, smanjenjem obima proizvodnje i smanjenjem plata. To su potpuno pogrešni načini“, rekao je Pavić novinarima u Prijedoru dodajući da se iz budžeta grada Prijedora i u ovoj godini izdvajaju podsticaji za nova zapošljavanja i za podršku poljoprivredi i malim i srednjim preduzećima.\nOn je naveo da je u Republici Srpskoj broj nezaposlenih na kraju 2012. godine za 2.270 bio manji nego na početku godine, a od toga broja 1.251. ili više od pola zabilježeno je u Prijedoru.\n„To pokazujue da su naše mjere u najkritičnijem momentu dale efekte. Kad bismo mogli kooridinirati na ovom polju sa republičkim i organima BiH, to bi dalo izuzetno dobre rezultate“, kazao je Pavić.\nOsim podsticaja, lokalna uprava u Prijedoru intenzivno radi na formiranju industrijskih zona, smanjenju rokova za izdavanje raznih dozvola, smanjenju cijena za pojedine usluge i cijena zemljišta, a već godinam ima i Agenciju za ekonomski razvoj „PREDA-PD“ i Fondaciju za razvoj iz koje se privrednicima daju krediti do 200.000 KM uz kamatnu stopu od jedan odsto.\n„Kao i u sportu, često je rezultate teže zadržati nego postići i nama će sad biti teže da rezultate postignute u 2012. dostignemo i u ovoj godini“, kazao je Pavić.\nSredstva za razvojne projekte i podsticaj zapošljavanja u budžetu grada za 2013. godinu iznose 541.200 KM\nPo 100.000 KM namijenjeno je poslodavcima koji otvore nova radna mjesta i samozapošljavanju, 130.000 KM učešću u projektima razvojne strategije grada, 50.000 KM za subvenciju kamata na kredite privrednika, a po 20.000 KM za obuku nezaposlenih lica i zapošljavanje mladih visokoobrazovanih kadrova.\nPo 15.000 KM predviđeno je za nagrađivanje privrednika i za uvođenje sertfikata, a po 10.000 KM za preduzetničke inicijative žena, za promociju preduzetništva mladih i za promociju privrednih potencijala Prijedora.\nSredstva za razvojne projekte i podsticaj zapošljavanja u rebalansu budžeta za 2012. godinu iznosila su 602.730 KM.


PETORO ČLANOVA NINĐUCU KLUBA BUĐINKAN LESKOVAC USPEŠNO ISTRČALI PUNU DISTANCU OD 42 KM NA BEOGRADSKOM MARATONU 2019. – Info Centar Juga\nPETORO ČLANOVA NINĐUCU KLUBA BUĐINKAN LESKOVAC USPEŠNO ISTRČALI PUNU DISTANCU OD 42 KM NA BEOGRADSKOM MARATONU 2019.\nU nedelju 14. aprila 2019. u Beogradu je održan 32. po redu Beogradski maraton. Ovogodišnji maraton je oborio svoj dosadašnji dekord po broju učesnika te je na njemu učestvovalo 8.000 maratonaca i polumaratonaca i 20.000 učesnika na Trci zadovoljstva.\nMeđu 8.000 trkača, našli su se i članovi našeg Ninđucu kluba Buđinkan Leskovac i to: Vladimir Stevanović – instruktor kluba, Aleksandra Antić, Nikola Stošić, Lazar Mitić i Aleksa Stojanović (nekadašnji član ali još uvek treniramo zajedno na dodatnim treninzima kluba). Dogovorili smo se da naš trkački tim ubuduće bude poznat pod nazivom Nindža Tim Leskovac.\nPripreme su bile minimalne, s obzirom da smo pored redovnih treninga gde ne trčimo već vežbamo borenje, trčali jednom nedeljno. Vladimir i Aleksa su već trčali maraton do sada, dok smo imali prilike da ranije trčimo i planinske trke (Aleksandra i Vladimir), tako da smo imali nekog iskustva u tome.\nTrka je bila odlično organizovana, kao i uvek, sve čestitke organizatoru, te je bilo zaista i uživanje za sve učesnike ove velike proslave zdravog duha i života. Na trci smo primetili i ljude sa povredama kao trkače, što nas je dodatno inspirisalo da guramo dalje. Važna stvar je ta da su od 8.000 učesnika naši Nikola Stošić i Lazar Mitić jedini maloletni učesnici na trci od 42 km, dok je naša Aleksandra Antić, pored toga što ima astmu, uspela da pređe svih 42 km. U modernom vremenu, gde su mlađe generacije uglavnom okrenute sajber svetu i tehnologiji, devetnaestogodišnjaci Aleksandra Antić i Aleksa Stojanović (koji je uz maraton i triatlonac) i sedamnaestogodišnjaci Lazar Mitić i Nikola Stošić su prava inspiracija svim svojim vršnjacima, a i mlađima od njih. Naš klub je izuzetno ponosan na sve maratonce koji su učestvovali na Beogradskom maratonu.\nUkupno vreme trkača:\nLazar Mitić – 4 sata 20 minuta.\nAleksa Stojanović – 4 sata 35 minuta.\nNikola Stošić – 4 sata 45 minuta.\nVladimir Stevanović – 5 sata 15 minuta.\nAleksandra Antić – 5 sata 56 minuta.\n(NINJUTSU KLUB BUJINKAN LESKOVAC )\nUhapšen da se lažno predstavio kao policajac i uzeo 14.000 dinara\nU crkvi Sveta Petke u Bošnjacu sutra se bira najlepše jaje\nDečak star šest godina utopio se danas u septičkoj jami\nRadanska ulica sutra bez vode zbog planiranih radova i novih priključaka\nVUČIĆ: "NE IDEM NA UTAKMICU ZBOG POLITIZACIJE SPORTA"


Cer - Blic Online\nDa bi RAZVIO banju ispod Cera, SVEŠTENIK poklanja PLACEVE\nSveštenik Vojislav Petrović odlučio je da pokloni placeve svima koji su zainteresovani da grade vikendicu u Banji Badanji ispod planine Cer, kod Loznice.\nCerski polumaraton u nedelju\nU Tekerišu kod Loznice, u nedelju, 29. oktobra, biće održan 23. Cerski polumaraton koji organizuje Trkački atletski klub "Cerski junaci" iz Beograda.\nDajević pobednik "Cerskog maratona"\nMiloš Dajević (33), član beogradskog Atletskog kluba (AK) "Cerski junaci", pobednik je 22. Cerskog polumaratona, sportske manifestacija koja se tradicionalno održava na Tekerišu kod Loznice u znak sećanja na Cersku bitku.\nSud u Strazburu presudio u korist radnika Slobode i Cera\nEvropski sud u Strazburu presudio je da grupi od 90 bivših radnika fabrike Sloboda aparati u Čačku bude isplaćena razlika u zaradama za tri godine u iznosu od 50.000 do 500.000 dinara.\nKlizište zatrpalo jednu saobraćajnu traku na Ceru\nNa regionalnom putu Šabac-Krupanj, preko planine Cer, 500 metara pre skretanja za Lipove vode, na granici između teritorija Šapca i Loznice, pojavila su se dva klizišta, a deo zemlje je prekrio desnu kolovoznu traku iz pravca Šapca, saopštilo je Odeljenje za vnredne situacije iz Šapca.\nTestiranje objekta za digitalno emitovanje na Ceru\nMinistarstvo trgovine, turizma i telekomunikacija organizovaće primopredaju i testiranje novoizgrađenog objekta na emisionoj lokaciji Cer, koja se nalazi u distributivnoj mreži za digitalno emitovanje zemaljskog televizijskog signala JP "Emisiona tehnika i veze".\nMINISTAR MEĐU ZATVORENICIMA Selaković sadio drveće na Ceru\nPedeset zatvorenika iz KPZ Sremska Mitrovica i Šabac učestvovalo je juče u akciji pošumljavanja planine Cer pod nazivom jedno drvo za jednog ratnika.\nPOŠUMLJAVANJE Selaković i Vulin na Ceru\nMinistar pravde Nikola Selaković i ministar za rad, zapošljavanje, socijalna i boračka pitanja Aleksandar Vulin obići će danas lokalitet na planini Cer povodom početka rada na projektu “Jedno drvo za jednog ratnika”.\nLoznica: Planinarski pohod u čast cerskih junaka\nPlaninarski klub „Gučevo“ iz Loznice organizovao je prvi od tri planirana pohoda na planinu Cer u okviru proslave stogodišnjice čuvene bitke iz Prvog svetskog rata.


Zapadna Srbija bez Prve, B92 i TV Hepi - MediaSfera\nZapadna Srbija bez Prve, B92 i TV Hepi\nVodeći kablovski operateri u Zapadnoj Srbiji isključili su iz svoje ponude programe TV stanica Hepi, Prva i B92.\nKao što smo već pisali, ove tri televizije zahtevaju da im kablovski operateri plaćaju mesečne naknade za uključenje njihovih programa u svoju ponudu TV kanala kablovskim pretplatnicima. Kako saznajemo, kablovski operateri plaćali bi oko 300 dinara po korisniku za program ove tri televizije.\nKablovski operateri odbijaju takav zahtev jer smatraju da za tako nešto nema zakonskog osnova, a dodatni trošak bi poskupeo uslugu koju distributeri naplaćuju svojim korisnicima, što bi bio novi namet građanima. To bi ujedno i značilo da građani koji programe navedenih televizija gledaju putem teristerijalnog signala (zemaljsko emitovanje) imaju takvu uslugu besplatno, a građani koji bi program ovih TV stanica pratili preko kabla morali bi za takvu uslugu da plaćaju mesečnu naknadu, što bi se moglo shvatiti i kao uvođenje TV pretplate za nacionalne emitere koji nemaju status javnog servisa.\nUmesto ova tri kanala, kablovski operateri uvrstili su u svoju ponudu nove filmske kanale, a kako saznajemo, u toku su pregovori sa televizijom N1 kao i sa RTS-om, koji ima svojih pet kablovskih kanala.\nPovodom nastale situacije Upravni odbor PUKOS (Poslovno udruženje kablovskih operatera Srbije) izdao je sledeće saopštenje:\nObaveštavamo vas da i dalje, uprkos našim nastojanjima, NIJE rešen problem oko nastavka reemitovanja tri kanala sa nacionalnim pokrivanjem Prva, B92 i Hepi.\nNavedena tri kanala, koja su slobodno dostupna u etru svim domaćinstvima u Srbiji, i dalje zahtevaju da samo korisnici koji ih gledaju preko kablovskih operatora počnu da plaćaju nadoknadu.\nPoslovno udruženje kablovskih operatora Srbije pokušava, uz pomoć Regulatornog tela za elektronske medije (REM), Komisije za zaštitu konkurencije i drugih nadležnih organa, da nađe principijelno prihvatljivo rešenje.\nKablovski operatori, u skladu sa članom 100. Zakona o elektronskim medijima, su uredno tražili Saglasnost za distribuciju programa navedenih televizija, ali na taj naš zahtev još uvek nije odgovoreno.\nMeđutim, nedavno su kablovski operatori dobili pisma od navedenih kanala sa ultimativnim zahtevom da ih isključimo iz distribucije, ukoliko odmah ne potpišemo Ugovore za plaćanje naknade za distribuciju njihovih programa. Pretili su pokretanjem prekršajnih i krivičnih postupaka, te nadoknadom ogromnih odštetnih zahteva.\nNe prihvataju ucenu\nNeki kablovski operatori, ne želeći da ulaze u sudske sporove, ali i ne prihvatajući ovakvu ucenu, odlučili su da nakon toga isključe navedene kanale.\nPovodom intrigantnih informacija, koje ovih dana objavljuju PRVA, B92, i HAPY , vezano za kablovske operatore koji su na njihov izričit zahtev isključili distribuciju njihovih sadržaja, želimo da ponovimo sledeće činjenice:\nKablovski operatori nisu „svojevoljno“, „neopravdano“ i „nerazumljivo“ – kako ove TV-kuće navode, onemogućili gledanje TV kanala Prva, B92 i Hepi, već su navedene televizijske kuće u svojim dopisima od svih kabl operatora upravo same zahtevale da bez odlaganja prestanu sa distribucijom njihovih programa, pod pretnjom pokretanja prekršajnih i krivičnih postupaka.\nAko navedene TV kuće u svojim saopštenjima navode da je program svih nacionalnih televizija “besplatan za sve građane Srbije” i da pristup programu nacionalnih televizije mora da ima svaki građanin Srbije, zašto onda ne daju saglasnost kablovskim operatorima za nastavak besplatne distribucije – kao do sada?! Pri tom, za emitovanje u etru, oni plaćaju naknadu Javnom preduzeću emisiona tehnika i veze – JP ETV (državni resurs), dok za distribuciju u kablovskim sistemima (resursi privatnih firmi) zahtevaju da se plati njima i samim tim direktno utiču na povećanje cene kablovske TV koju plaćaju građani.\nNepostojeći model naplate\nUjedno su u svojim saopštenjima prećutali da nas upućuju na posrednika koji nas uslovljava da, osim ova tri kanala, u paketu uzmemo i druge programe, koje inače većina nije zainteresovana da distribuira !?!\nModel naplate koji su osmislili ne postoji nigde u Evropi, a slični pokušaji u nekim zemljama članicama EU onemogućeni su zakonskom regulativom.\nKablovski operatori će nastaviti da čine maksimalne napore da sa ovim TV kanalima postignu dogovor koji će biti prihvatljiv, pre svega za naše korisnike, i koji će omogućiti prisustvo navedenih TV kanala u ponudi, pod istim uslovima koji važe i za gledaoce/domaćinstva koji ove TV kanale gledaju putem digitalne zemaljske TV.\nTagovikablovska kablovski operateri televizija TV B92 TV Hepi TV Prva\nBoris Miljković dobitnik nagrade „Tanja Petrović”\nDanas se obeležava Svetski dan radija\nVlada propisala koliko državne pomoći mogu da dobiju mediji\nEvropski centar za novinarske i medijske slobode osigurava pravnu pomoć evropskim novinarima\nIstraživanje: Logično je da B92 promeni ime\nLažne izjave pripisane Kijanu Rivsu: Od Kosova do božićne čestitke


CRNA GORA: BOŠNJAČKA STRANKA PREDLAŽE MANJINSKU VLADU | Hayat.ba\nCRNA GORA: BOŠNJAČKA STRANKA PREDLAŽE MANJINSKU VLADU\nBošnjačka stranka (BS) pozvala je na formiranje manjinske Vlade u Crnoj Gori koju bi predvodila opoziciona Demokratska Crna Gora, koalicija “Crno na bijelo” i manjinske partije, javlja Anadolu Agency (AA).\nPredsjednik Rafet Husović predvodio je delegaciju Bošnjačke stranke u današnjim razgovorima sa rukovodstvom Demokratske Crne Gore o aktuelnim političkim dešavanjima.\nHusović je kazao da se BS zalaže za manjinsku vladu, koju bi predvodile Demokrate, uz učešće koalicije “Crno na bijelo” i manjinskih partija. Ocijenjeno je da BS i Demokrate imaju dobru saradnju, koju će obje partije unaprijediti kroz jačanje odnosa i nastavak trasiranja evropskog i evroatlantskog puta Crne Gore”, navodi se u saopštenju BS.\nKako se ističe, na sastanku je ocijenjeno da je zajednički prioritet obje partije stabilnost društva, ubrzanje reformi i nastavak spoljnopolitičkog puta Crne Gore. Navodi se i da su Demokrate istakle da se moraju uvažiti rezultati izbora, koji jasno ukazuju na to da treba formirati većinsku Vladu tri pobjedničke liste, koja ima pun legitimitet tih izbora, uz želju i potrebu da tu Vladu čine i manjinske partije bez kojih nema potpunog pomirenja.\nUčesnici sastanka saglasili su se da će se saradnja ta dva politička subjekta nastaviti, bez obzira na buduće pozicioniranje BS. Prozapadni i proevrpski put Crne Gore i jačanje vladavine prava ostaju prioritet i u narednom periodu”, navodi se.\nMirza Imamović - 29/11/2021 02:32 0\nNovi trendovi u ljubavnim vezama su objavljeni, a istraživanja su pokazala da je pandemija imala poprilično veliki uticaj na naše emotivne statuse.


Politika Archives - Page 609 of 630 - Studio B\nVečernji: Brisel pritiska Hrvatsku da popusti Beogradu\n2016/04/11 2 years, 11 months ago Detaljno...\nEvropska komisija i ostale zemlje članice EU planiraju da pojačaju pritisak na Hrvatsku, s namerom da zvanični Zagreb odustane od postavljanja tri nova uslova Srbiji za otvaranje poglavlja 23 u pregovorima sa EU, objavio je "Večernji list".\nOtvaranje poglavlja je sad pitanje za institucije EU\n2016/04/10 2 years, 11 months ago Detaljno...\nMinistarka bez portfelja zadužena za evropske integracije Jadranka Jokismović izjavila je da je otvaranje poglavlja sada pitanje za institucije EU, a Srbija će put u EU da podrži tako što će mnogo da radi, reformiše se i šalje poruke stabilnosti regiona.\nDirektor Kancelarije za Kosovo i Metohiju Marko Đurić izjavio je da borba za ostanak i opstanak Srba na KiM treba da se vodi konkretnim delima i istakao da će vlada Srbije na čelu sa Aleksandrom Vučićem nastaviti da se bori za svoj narod na KiM.\nĐurić: Prestanite sa hapšenjem i progonom Srba\n2016/04/09 2 years, 11 months ago Detaljno...\nDirektor Kancelarije za Kosovo i Metohiju Marko Đurić zatražio je danas da se prestane sa hapšenjem i progonom Srba na Kosovu i Metohiji.\nReakcije posle blokade Hrvatske\nPosle sastanka radne grupa Evropske unije za proširenje, na kojoj Hrvatska nije dala saglasnost da Srbija otvori poglavlje 23, nastavljene su reakcije zvaničnika.\n2016/04/08 2 years, 11 months ago Detaljno...


Generalni sekretar Ujedinjenih nacija Ban Ki-Mun izjavio je da je uznemiravajuće što sirijski predsednik Bašar al-Asad nije održao reč da će okončati brutalne vojne napade na demonstrante u svojoj zemlji.\nBan je novinarima u Njujorku danas rekao da mu je sirijski predsednik, tokom nedavnog telefonskog razgovora, pružio uveravanja da su vojne operacije obustavljene. U medjuvremenu, Savet Ujedinjenih nacija za ljudska prava izvršio je pritisak na sirijsku vladu da obustavi gušenje političkih nemira.\nVisoka komesarka Svetske organizacije za ljudska prava, Navi Pilaj, danas je izjavila da je sirijska vlada očigledno pribegla taktici "pucaj da ubiješ" protiv civila. Ona je ukazala da je u konfliktu u Siriji do danas stradalo preko 2200 ljudi. Specijalni izvestilac Ujedinjenih nacija za torturu, Huan Mendez, takodje je danas rekao u Savetu bezbednosti da je „dostignut prag sistematskog i široko rasprostranjenog nasilja“.


BESPLATNE ŠKOLE SPORTA I KURSEVI ZA MALIŠANE NA OPŠTINI RAKOVICA – Smanji troškove\nKultura i zabava / By InTeam / 11. септембра 2017. 14. јануара 2021.\nOktobar i novembar donose zaista lepe vesti za najmlađe stanovnike Beogradske opštine Rakovica koji će moći da učestvuju u nekoliko škola i kurseva i to besplatno. Širok je izbor za mališane, a mogu se prijaviti za škole plivanja, bubnjeva, gitare, folklora, šaha zatim rukometa, fudbala, taekvondoa,karatea i td.\nMaloletnu decu mogu prijaviti samo njihovi roditelji, a jedini uslov je da imaju mesto prebivališta na teritoriji te opštine. Naravno, broj mesta u školicama je ograničen, a oni koji dobiju pravo učešća, moći će 1. oktobra da podignu vaučer u prostorijama opštine Rakovica, koji će im omogućiti korišćenje sadržaja za koji su se prijavili.\nPrijave se mogu podneti od 15. do 30. septembra na mejl adresu programirakovica@gmail.com ili na broj telefona 011 7860 144. Tom prilikom je potrebno da se dostave lični podaci roditelja i informacije o detetu koje se prijavljuje za učešća u besplatim aktivnostima.


CEM: Podrška zakonskom prijedlogu koji ograničava konzumiranje duhana | Travnicki INFO\nU ime 40 nevladinih organizacija, odnosno Partnerstva za BiH bez duhanskog dima, Centar za edukaciju mladih (CEM) Travnik pozdravo je odluku Vlade Federacije BiH koja je utvrdila Prijedlog zakona o zaštiti zdravlja stanovništva od duhanskih i ostalih proizvoda za pušenje. Prijedlog zakona usvojen je danas na sjednici Vlade FBiH:\nU Bosni i Hercegovini svake godine više od 8600 ljudi umre zbog bolesti uzrokovanih duhanom. Ipak, više od 2000 djece (10-14 godina) i preko milion odraslih osoba i dalje koriste duhan svakodnevno.\nTroškovi konzumiranja duhana u Bosni i Hercegovini iznose 891 miliona konvertibilnih maraka, od kojih se većina odnosi na zdravstvenu zaštitu zbog rane smrtnosti. Procijenjeni ukupni mjesečni troškovi domaćinstava za cigarete su 95,8 miliona KM, dok ti troškovi na godišnjem nivou iznose milijardu i 150 miliona KM.\nIako su odavno poznate štetne posljedice konzumiranja duhanskih proizvoda, posebnu pažnju treba obratiti na samu izloženost duhanskom dimu koji predstavlja prijetnju po zdravlje i život nepušača.\nDonošenje ovog zakona nije samo preporuka dobre prakse u cilju zaštite zdravlja i osiguravanja ljudskih prava, već i pravna obaveza koju je Bosna i Hercegovina preuzela još 2009. godine činom ratifikacije Okvirne konvencije o kontroli duhana. Osim što Prijedlog novog zakona predviđa maksimalno usklađivanje sa ovom Konvencijom, on predviđa i usklađivanje sa EU Direktivom o duhanskim proizvodima, i reformom zdravstva koja je u vrhu prioriteta EU. Regulacija ove oblasti nužan je preduslov za EU integracije, a pitanja iz iste našla su se i u Upitniku Evropske komisije upućenom Bosni i Hercegovini.\nTagsCEM Centar za edukaciju mladih duhana konzumiranje odluku ograničava pozdravlja Travnik Vlada FBiH\nVlada SBK/KSB: Spriječiti deložaciju Mješovite srednje škole Travnik!


Zbog koronavirusa popis stanovništva odložen za šest meseci | Insajder\nZbog koronavirusa popis stanovništva odložen za šest meseci\nOdložen popis stanovništva zbog koronavirusa, Foto: Srđan Ilić\nRZS je, navedeno je, uspeo da realizuje sve do sada planirane aktivnosti na pripremama Popisa 2021, čija je terenska realizacija, u skladu sa Zakonom o Popisu stanovništva, domaćinstava i stanova 2021. godine, predviđena za april naredne godine.\nKao najrizičnije su prepoznate selekcija i obuka oko 20.000 kandidata za instruktore i popisivače, predviđena za period januar–mart naredne godine, kao i terensko prikupljanje podataka u aprilu 2021, kada 15.000 popisivača treba da izadje na teren i da u roku od mesec dana obiđe svaki stan/kuću i da popiše kompletno stanovništvo.\nImajući u vidu navedene aktivnosti i rokove za njihovu realizaciju, ali i neizvesnu epidemiološku situaciju i opasnost od širenja zarazne bolesti tokom sprovodjenja popisnih radnji, nakon konsultacija sa epidemiolozima i opsežne analize različitih scenarija, odlučeno je da se Popis 2021. odloži.\nStav Evrostata je da pandemija koronavirusa ima direktan uticaj na proizvodnju evropskih statistika i da je sve jasnije da se mnoge države suočavaju sa značajnim poteškoćama u sprovodjenju popisa.\nGodina koja prethodi terenskom sprovodjenju popisa ključna je za planiranje i testiranje efikasnosti sistema i procesa, što nije moglo biti realizovano usled ograničenja prouzrokovanih pandemijom, pa su iz tog razloga Škotska i Irska, koje su planirale da sprovedu popis u aprilu 2021, zvanično su odložile popis za april 2022.\nOstale evropske države razmatraju različite scenarije, prilagodjavaju planove i razvijaju dodatne strategije za sprovodjenje popisa, navedeno je u saopštenju.


Babiš kritikovao istragu EK o navodnom sukobu interesu\nTanjug 5. juna 2019. 13:24\nPRAG – Češki premijer Andrej Babiš optužio je danas službenike Evropske komisije koji istražuju njegov navodni sukob interesa da su nesposobni i zatražio sastanak sa predsednikom Evropske komisije Žan-Klod Junekerom.\nBabiš je tako intenzivirao kritiku istrage Evropske komisije, i to nakon što je desetine hiljada Čeha protestovalo tražeći njegovu ostavku zbog navodnog sukoba interesa, koji uključuje njegovu bivšu poslovnu imperiju i istragu o desetogodišnjoj subvenciji EU.\nOrganizatori protesta naveli su da je u njima učestvovalo oko 120.000 građana koji su se sinoć okupili na centralnom praškom trgu, što se smatra najvećim protestom od „plišane revolucije“ 1989. godine, kojom je okončana era komunizma, preneo je Rojters.\nProtesti protiv Babiša održavaju se od kraja aprila i od tada su postali sve masovniji, a počeli su nakon što je češka policija završila istragu o tome da li je on primio subvenciju od dva miliona evra od EU za farmu i kongresni centar i preporučila da treba da mu se sudi.\nBabišovi navodni sukobi interesa doveli su do toga da je EK pokrenula istragu prošle nedelje, a cela priča je „procurela“ u medije.\nU preliminarnim nalazima, istraga je utvrdila da njegova grupa Agrofert ne bi trebalo da ima pristup razvojnm fondovima Evropske unije poslednjih godina zbog sukoba interesa.\nČeške vlasti moraju da daju komentar na istragu pre nego što ona bude završena, što povećava mogućnost da će češka vlada morati da vrati sredstva fondovima EU.\nBabiš je negirao nalaze istrage rekavši juče poslanicima da je to bio napad na Češku Republiku i njene interese i dodao da neće biti bilo kakvog povraćaja sredstava.\nBabiš je danas rekao novinarima da želi da se sastane sa predsednikom EK Žan-Klodom Junkerom tokom samita EU koji se održava 20. i 21. juna.\n„Naravno pitaću gospodina Junkera kako je moguće da ima tako nekompetentne istražitelje jer je njihovo ponašanje skandalozno“, rekao je Babiš.


Tanjug 6. maja 2021. 09:16\nPEKING – Kina je obustavila danas „na neodređeno vreme“ sve aktivnosti u okviru kinesko-australijskog strateškog ekonomskog dijaloga, saopštio je državni organ za ekonomsko planiranje u Pekingu.\n„Nedavno su neki zvaničnici vlade Komonvelta Australije pokrenuli niz mera iz vremena Hladnog rata i ideološke diskriminacije koje remete normalnu razmenu i saradnju između Kine i Australije“, navodi se u kratkom saopštenju o toj odluci kineske Komisije za nacionalni razvoj i reforme (NDRC), prensoi Rojters.\nKomisija nije precizirala koje su je konkretne mere podstakle na takvu odluku, dodaje britanska agencija.\nAustralijski ministar trgovine Dan Tehan izjavio je da je odluka NDRC „razočaravajuća“, te da je ekonomski dijalog „važan forum za Australiju i Kinu i za rešavanje relevantnih pitanja za naše ekonomsko partnerstvo“.\n„I dalje smo otvoreni za vođenje dijaloga i učešće u njemu na ministarskom nivou“, dodao je on.\nAustralijski dolar je na ovu vest regaovao snažnim padom trgujući se na nivou od samo 0,7701 za američki dolar.\nBilateralni odnosi između dve zemlje su se pogoršali 2018. godine kada je Australija postala prva država koja je javno zabranila kineskom tehnološkom gigantu Huaveju učešće u izgradnji 5G mreže u zemlje. Tenzije su se dodatno pojačale kada je Australija zatražila nezavisnu istragu o poreklu novog korona virusa, što je isprovociralo trgovinske mere odmazde Kine.\nPoslednji bilateralni sastanak je održan u Pekingu 2017, kada je australijski ministar trgovine potpisao sporazum o saradnji na projektima „Pojas i Put“ u trećim zemljama.


Beograd, 20. Juli 2015. PR Objave: Saopštenje -\nAtos, globalni lider u digitalnim uslugama, postavio je novi poslovni cilj za 2016. godinu - prihod veći od 11 milijardi evra. Ispunjavanje ovog cilja značiće ostvarivanje dvostruko većih prihoda nego 2014. godine. Rezultate postignute u prvoj polovini trogodišnjeg plana „Ambicija 2016" predstavio je predsednik Izvršnog odbora Tjeri Breton tokom Analitičkog dana kompanije.\n„Sa većim geografskim prisustvom, tehnologijom koja predstavlja pravo remek-delo i sa iskusnim stručnjacima, Atos je potpuno spreman da iskoristi mogućnosti digitalnog doba", istakao je Breton i dodao da je cilj dalje jačanje pozicije Atosa kroz inovativni pristup digitalnoj transformaciji.\n„Na pola puta kroz 'Ambiciju 2016', ostvarili smo veću bliskost sa klijentima i dodatno razvili digitalne veštine, što nam omogućava da budemo partner kojem klijenti veruju na svom digitalnom putovanju", rekao je Breton.\nDosadašnji rezultati trogodišnjeg plana „Ambicija 2016" ukazuju da je Atos učvrstio poziciju globalnog lidera u oblasti digitalnog servisa i u svom portfoliju uspostavio još brži rast IT segmenata u oblastima Cloud, Big Data, Mobility i bezbednosti podataka. Ovo omogućava Atosu da bude podrška klijentima u transformaciji globalnog poslovanja kroz upotrebu digitalnih tehnologija.\nTrogodišnji plan „Ambicija 2016" završava se u decembru 2016. godine. Plan je fokusiran na ostvarivanje profitabilnog rasta kroz inovativne ponude i strateška partnerstva. Jedan od ciljeva koji je Atos postavio jeste da postane najpoželjniji evropski IT brend.\natos, poslovni cilj, ambicija 2016\nKompanija Atos i ove godine učestvuje na konferenciji INFOTECH 2014. koju, 03. i 04. juna u Aranđelovcu... Više...\nq: 19 - t: 0.04634 sec


Na Palama služen pomen za 28 poginulih radnika preduzeća "Famos"\nNa Palama je danas služen pomen za 28 radnika preduzeća "Famos" koji su poginuli kao borci Vojske Republike Srpske u proteklom odbrambeno-otadžbinskom ratu.\nVijence i cvijeće na spomen-obilježje u krugu fabrike položili su savjetnik srpskog člana Predsjedništva BiH Boško Tomić, predstavnici opštinske Boračke organizacije, opštine Pale i grada Istočno Sarajevo.\nTomić je podsjetio prisutne da je zajedno radio sa ljudima koji su poginuli, sa jednima je bio u jedinici, a neki su mu i bliža rodbina, tako da su mu osjećanja pomiješana.\n"Mi koji smo ostali treba da stvorimo Republiku Srpsku tako da se u njoj ostaje, da mladi ne odlaze, da stvorimo ambijent u kome ćemo lakše živjeti. Nije samo na republičkim strukturama da vode vačuna o zapošljavanju djece poginulih boraca, nego i na javnim preduzećima, osnovnim organizacijama, lokalnim zajednicama, gradu Istočno Sarajevo", rekao je Tomić.\nPrema njegovim riječima, opština Pale je riješila stambeno zbrinjavanje tih kategorija na kvalitetan način, ali treba da se riješi pitanje zapošljavanja djece palih boraca, čime bi se vratio dio duga onima koji su dali život za Srpsku.\nPredjednik Boračke organizacije opštine Pale Mihajlo Parađina ukazao je na značaj da se u radu boračke organizacije njeguje kultura sjećanja i tradicije, jer su one važne za sadašnja i buduća pokoljenja.\nOn je rekao novinarima da je Republika Srpska najvrednija tekovina odbrambeno-otadžbinskog rata, čiji heroji ne smiju biti samo u sjećanju najmilijih već svih sadašnjih, ali i budućih generacija.\nNačelnik opštine Pale Boško Jugović je rekao da su imena ljudi uklesanih na spomen-obilježju obaveza da se sastaju svake godine u krugu fabrike "Famosa", da čuvaju sjećanja na njih i prenesu ih na buduća pokoljenja, jer 25 godina poslije rata nije malo.\n"A onoliko koliko budemo čuvali sjećanja na njih, njihove porodice poštovali, toliko ćemo imati uvažavanja prema Republici Srpskoj", istakao je Jugović i dodao da će opština Pale nastojati da u budućem periodu učini sve što je u njenoj moći da pomogne boračkim kategorijama.\nGradonačelnik Istočnog Sarajeva Nenada Vuković rekao je da su danas odali počast i poštovanje borcima Vojske Srpske i pripadnicima Ministarstva unutrašnjih poslova koji su prije rata bili radnici preduzeća "Famos".\n"Ovdje u krugu `Famosa` na spomen-obilježju je prilika da, osim ukazivanja poštovanja prema poginulim borcima i njihovim porodicama, razgovaramo o rješavanju pitanja iz oblasti porodica palih boraca", naveo je Vuković.\nStambena pitanja ovih porodica, dodao je on, riješena su u značajnoj mjeri, kako od strane Republike Srpske, tako i od strane lokalnih zajednica, ali još je otvoreno pitanje zapošljavanja članova porodica poginulih boraca.


Započeti projekti u Kikindi, poput obnove bolnice, nastaviće se, ali u planu je i izgradnja nove industrijske zone, izgradnja fabrike za vodu i izgradnja brze saobraćajnice Sombor-Kikinda.\nPremijerka Srbije je prvo obišla industrijsku zonu u Kikindi, srpski proizvodni pogon francuske kompanije "Mecafor Products", gde se od 2016.godine proizvode posebni delovi za automobile, a od prošle godine, zahvaljujući subvencijama države od milion i dvadeset hiljada evra, proizvode se i komponente za avione. Proizvode se u fabrici sa posebnim računarskim sistemom kako bi se osiguralo da su proizvedeni delovi najprecizniji. Planira se izgradnja još jedne industrijske zone u Kikindi, ali će se investicije nastaviti, rekao je Nikola Lukač, gradonačelnik ovog grada na Severu Banata, na zajedničkoj konferenciji za novinare sa Anom Brnabić.\n"Započeti projekti, kao što su obnova Opšte bolnice Kikinda, izgradnja fabrike vode, koja će u narednom period krenuti, izgradnja brze saobraćajnice Sombor-Kikinda, koja će za ovaj region i grad Kikindu značiti mnogo, povećaće investicione potencijale, zajedno ćemo iznaći sredstva za za opremanje nove industrijske zone, a time privući nove kako strane tako i domaće investitore."\nŠto se tiče brige o građanima Srbije i zdravstvenim radnicima, modernizacija zdravstvenih ustanova, uključujući obnovu Opšte bolnice Kikinda, od posebnog je značaja, rekla je premijerka Srbije.\n"Krenli smo od 27. septembra sa prvom fazom radova, a to je investicija od nekih 334 miliona dinara. Polako se pripremamo i za drugu fazu, tako da očekujem već krajem oktobra 2022. godine da završimo prvu fazu, a da bi već krenuli sa drugom fazom. To je jedna od stvari koja je u fokusu Vlade Srbije, što nam je izuzetno važno, jer naši građani to zaslužuju i naši zdravstveni radnici to zaslužuju."\nAna Brnabić je na kraju posetila i obnovljeni Dom kulture Kikinda, gde je u njenu čast održan prigodni koncert, a razgovarala je i sa članovima radionica za rukotvorine i folklorašima. Obećala je da će rad kulturnih udruženja i ubuduće država finansirati većim iznosom.


Dunlop SP Winter Sport 4D - IPG\nHome Dunlop SP Winter Sport 4D\nJoš kada je u martu 2011. godine ekipa evropskih novinara testirala nove Dunlop zimske gume SP Wintersport 4D na zaleđenim jezerima u Švedskoj, složili su se oko jednog – ova guma idealna je za zimske uslove. Odlikuje je nekoliko inovativnih tehnologija čija je svrha povećavanje bezbednosti i obezbeđivanje povratne informacije sa puta, pa nije ni čudo što se našla kao originalna dimenzija na najnovijim Audi i BMW modelima.\nPuštena nova verzija IPG sajtaLako do besplatnih zimskih guma i drugih nagrada\nSrba 8 година ago\nHvala na ovim informacijama,\nMeni upravo predstoji zamena seta zimskih guma i raymatrao sam pored ovih koje su bile korišćene (Pirelli Winter) i Michelin Energy Saver i sada ove.\nDobro je što pišete i ove detaljne tekstove o značaju pojedinih karakteristika guma…\nMisa 8 година ago\nCak i starija Dunlop 3D je odlicna guma, pa je treba uzeti u obzir.\nPetar Kaludjerovic 8 година ago\nJa sam zainteresovan za zimske gume 255/50 R19 dajte mi upustva kako da to odradim i po kojoj ceni


Ni Zvezda, ni Everton, Bane ima novu opciju, i to kakvu! - Sportske.net\nProslavljeni srpski defanzivac slobodan je u izboru nove sredine.\nFoto: Beta/AP Photo/Jens Meyer\nPosle duple krune koju je osvojio sa Zenitom, Branislav Ivanović je odlučio da krene u novi izazov, pošto mu je ugovor sa klubom iz Sankt Petersburga istekao.\nZa sada nije izvesno gde će se Bane preseliti, a u proteklih par nedelja su se kao potencijalne opcije pominjali i Crvena zvezda i engleski Everton, čiji bi trener Karlo Ančeloti rado video Ivanovića u svojoj ekipi, s obzirom da se odlično poznaju.\nAli, danas se pojavila još jedna, takođe veoma interesantna opcija! B92.net je preneo svoja nezvanična saznanja da se za Ivanovića interesuje i Fulam i da je u ovom trenutku bliži klubu sa ''Krejven Kotidža'' nego Evertonu, pogotovo ukoliko večeras Aleksandar Mitrović i drugovi ''overe'' plasman u Premijer ligu.\nFulam se večeras od 20:45 sastaje sa Brentfordom u finalnom okršaju za plasman u Premijer ligu, pa ako sve bude kako priželjkujemo, možda naredne sezone zajedno u timu Fulama vidimo srpski reprezentativni dvojac, Ivanović-Mitrović.\nU prilog tome i spekulacije da Ivanović planira da živi u Londonu, gde se već odomaćio dok je bio član Čelsija, pa bi Fulam bio idealna opcija u ovom trenutku.\nBlagoslov "Svetog duha", Liverpul dobio strašno pojačanje!\n"Rosoneri" žele tinejdžera, Bijelsa pravi pometnju?


Koje zemlje su uvele obaveznu vakcinaciju za sve građane? | 013 info\nKoje zemlje su uvele obaveznu vakcinaciju za sve građane?\nTanjug\tUto, 05/10/2021 - 14:43\nPorast broja obolelih od kovida zbog delta soja i usporavanje vakcinacije podstakle su vlade širom sveta na uvođenje obavezne vakcinacije za sve punoletne građane, poput Turkmenistana.\nNegde je to urađeno delimično, na primer za zdravstvene radnike ili druge visokorizične grupe, a u velikom broju zemalja je to potreban dokaz za posete restoranima, koncertima i sličnim masovnim okupljanjima.\nTurkmenistan od jula obavezuje sve svoje punoletne građane da se vakcinišu protiv kovida, prenosi Radio slobodna Evropa.\nNeke države su uvele obaveznu imunizaciju za državne zvaničnike pa je tako albanski parlament izglasao 23. septembra obaveznu vakcinaciju za sve poslanike, u nadi da će povećati stopu vakcinacije, a pored poslanika, vakcinacija će biti obavezna i za medicinsko osoblje, nastavnike, profesore, kao i studente.\nBela kuća je saopštila da prema odluci od 9. septembra milioni ljudi koji rade za američku federalnu vladu, bilo da su zaposleni za stalno ili po ugovoru, moraju da budu vakcinisani protiv korona virusa do 8. decembra, a u ugovore o novim zapošljavanjima stavljaće se i klauzula o obaveznoj vakcinaciji.\nVrhovni sud SAD odbio je 1. oktobra da blokira naredbu da se svi nastavnici i zaposleni u državnim školama u Njujorku vakcinišu protiv kovida, a Kalifornija će biti i prva američka država koja će uvesti obaveznu vakcinaciju đaka širom te države, najranije od januara, najavio je guverner Gevin Njusom.\nI u Rusiji su tokom najvećeg talasa delta soja moskovske gradske vlasti 16. juna naredile vakcinaciju svih radnika na javnim mestima, a kompanije su imale mesec dana da obezbede da najmanje 60 odsto zaposlenih primi prvu dozu ili se suočavaju s novčanim kaznama ili privremenim zatvaranjem.\nItalija je takođe uvela nova pravila oko vakcinacije koja stupaju na snagu 15. oktobra, a Vlada je obavezla sve radnike da prikažu dokaz o vakcinaciji, negativan test na koronu ili dokaz da su je preležali. Svaki radnik koji to ne uradi biće suspendovan bez plate, ali ne može da bude otpušten.\nI Australija je još krajem juna odlučila da obavezno vakciniše sve radnike koji vode računa o starijim osobama ili brinu o ljudima u karatinu, a nešto slično će primenjivati i Britanija, gde će vakcinacija biti obavezna za ljude koji brinu o starijima u domovima i oni su svoju obavezu morali da ispune do početka oktobra.\nBritanski ministar zdravstva je istakao će država zahtevati i vakcinaciju svih zdravstvenih radnika.\nZa slične mere odlučila se i Grčka, ona od 12. jula zahteva obaveznu vakcinaciju radnika u staračkim domovima, kao i zdravstvenih radnika od septembra, dok je i Mađarska odlučila da vakcinacija za njene zdravstvene radnike bude obavezna.\nU Kanadi se govorilo o obaveznoj vakcinaciji i to u sektorima kao što su prevoznici i federalni javni službenici, a predviđa se da ona bude obavezna i za putnike na aerodromima, kruzerima, kao i za one koji putuju železnicom.\nKazahstan takođe razmatra obaveznu vakcinaciju ili testiranje za sve ljude koji rade u grupama koje broje 20 ili više ljudi, a Fidži već ima stroga pravila kada je reč o vakcinaciji, pošto je 15. avgusta stupio na snagu propis po kome nevakcinisani javni službenici moraju da idu na odsustvo i imaju rok do novembra da se imunizuju ili će biti otpušteni.


Situacija na Kosovu dramatična – Informer\nSituacija na Kosovu dramatična\nSituacija na sjeveru Kosova je dramatična i prijeti eskalacijom nasilja.\nSpecijalne jedinice kosovske policije pokušale su sinoć da zauzmu granični prelaz Jarinje, što su Srbi spriječili postavljanjem barikada kod Leposavića.\nDržavni vrh Srbije alarmirao je međunarodnu zajednicu kako bi upozorio na opasnost od eskalacije nasilja na sjeveru Kosova naseljenog Srbima.\nZvaničnici Srbije, na Kosovu, razgovarali sa predstavnicima KFOR-a i KPS-a isada se čeka rezultat razgovora KFOR-a i Hashima Thacija.\nKod Brnjaka je došlo do sukoba pripadnika KPS-a i okupljenih Srba koji su protestvovali.\nTeznije su eskalirale nakon što je Kosovo odlučilo uvesti embargo na robu iz Srbije, zbog čega na graničnim prelazima čeka veliki broj kamiona.\nKosovska vlada odlučila je u srijedu uvesti zabranu uvoza robe iz Srbije kao odgovor na odluku Beograda da blokira uvoz robe s Kosova.\nVlada je usto uvela carinu od 10 posto na robu koja iz Bosne i Hercegovine dolazi na Kosovo.\nKosovski ministar unutrašnjih poslova Bajram Rexhepi potvrdio je u ponedjeljak navečer za Kosovsku televiziju da je u toku policijska akcija zauzimanja graničnih prelaza Jarinje i Brnjak na sjeveru Kosova.\nIzvjestioci RTV Kosova sa terena su potvrdili da su specijalne policijske jedinice u ponedjeljak navečer preuzele prijelaz Brnjak, te da su u blizini prijelaza Jarinje ali cestu blokiraju kamioni s pijeskom i grupa lokalnih Srba.\nKosovska televizija 21 javila je da policija EULEX-a ne sarađuje s kosovskom policijom u vezi te akcije, već da blokira kosovskoj policiji pristup graničnom prijelazu Jarinje.\nZa te granične prelaze bila je odgovorna carina EULEX-a, a na njima su radili i Srbi koji su zaposleni u policiji Kosova.\nIz EULEX-a je rečeno da su od predstavnika medija saznali za akciju kosovskih specijalnih jedinica Rosa, ali da još ne mogu ništa o tome kazati.\nGrađani srpske nacionalnosti sa sjevera Kosova, koji su se okupili ranije kod Leposavića, napravili su blokadu i spriječili da se kosovske specijalne snage stacioniraju na graničnom prelazu Jarinje.\nNešto ranije je stigla i vijest da je predsjednik vlade Kosova Hashim Thacim smijenio glavnog direktora Kosovske policije Reshata Maliqia, što je kasnije potvrđeno iz vlade Kosova.\nSrbijanski mediji javljaju da je državni sekretar ministarstva za Kosovo, Oliver Ivanović, upozorio kako bi situacija na sjeveru Kosova mogla “eskalirati”.\n“Situacija je prilično napeta, to je nepromišljena gesta za koju nema obrazloženja”, rekao je Ivanović, govoreći o odluci prištinske strane da jedinice specijalne policije preuzmu prijelaze na sjeveru Kosova, na granici sa Srbijom.\nOn je naveo da je razgovarao s predstavnicima međunarodne zajednice te da očekuje reagiranje KFOR-a i EULEX-a.\nIvanović je kazao da se “glavna napetost očekuje danas ujutru” te da postoji opasnost da situacija “eskalira”.\n“Kada se to nadoveže na odluku o zabrani ulaska robe to pokazuje vrlo koherentan plan”, rekao je Ivanović.\nSve tri kosovske nacionalne televizije u ponedjeljak navečer su emitovale posebne emisije povodom akcije vlasti u Prištini da preuzmu nadzor nad graničnim prelazima na sjeveru zemlje i na taj način prošire svoju vlast na cijeli teritorij Kosova.\nNektar kupio slovenački Fruktal\nDanas u Drvaru počinje obilježavanje 27. jula


Predsednik opštine Priboj povukao ostavku – ZoomUe\nby Vesna Đurović · 2 фебруара, 2017\nPRIBOJ– Predsednik opštine Priboj Lazar Rvović (SNS) povukao je ostavku datu 30. decembra prošle godine na tu funkciju.\nUčinio je to, kako nam je rečeno u ovoj opštini, posle sastanaka sa predstavnicima bivših radnika FAP-a i stranaka u lokalnom parlamentu koji su tražili da on ostane na predsedničkom mestu da bi se nastavili razgovori o opstanku te pribojske fabrike i završili započeti lokalni projekti. Zbog ovakvog preokreta otkazana je sednica opštinske skupštine zakazana za 3. februar, na kojoj je bilo planirano razrešenje Rvovića.\nPodsećamo da je krajem godine uz nejasne razloge – najčešće je pominjan taj što nisu bila ispunjena obećanja iz Vlade Srbije o isplati dela otpremnina bivšim radnicima FAP-a – Rvović odlučio da ode sa čelnog lokalnog mesta na kome je već devetu godinu. U obrazloženju ostavke tada je napisao da je zahvalan Vladi Srbije „koja je uložila ogromna sredstva i rad da Priboj dobije novu šansu, oslobađanjem FAP-a od preko 100.000.000 evra duga i dobijanjem slobodne zone dobili smo priliku da naš grad bude opet sredina dobra za život”. Sada se ponovo uključuje u započete razgovore o sudbini FAP-a, a kažu da je bilo i izvesnih pomaka u vezi sa isplatom dela otpremnina onima koji su radili u toj fabrici.\nTags: Lazar Rvović (SNS)priboj\nNext story Vanredne kontrole, na meti Kopaonik i Zlatibor\nPrevious story Užice: Planule koverte za nagradnu igru


Bez zastoja na putevima\nFoto: N.N. | Bez zastoja na putevima\nSrna 16.02.2020 09:04\nBANJALUKA - Na putevima u Republici Srpskoj i Federaciji BiH nema zastoja, niti posebnih ograničenja, a vozi se po suvim i mjestimično vlažnim kolovozima, saopštio je Auto-moto savez Republike Srpske.\nU saopštenju se navodi da je, zbog niske jutarnje temperature, moguća poledica u višim predjelima i preko prevoja, a povećana je i opasnost od odrona zemlje i kamenja na kolovoz.\nU opštini Istočna Ilidža zbog održavanja litije i molebana radi podrške narodu Crne Gore od 17 do 18 časova doći će do povremene obustave saobraćaja na dionici magistralnog puta od mosta za skretanje za naselje Vojkovići do raskrsnice Kula /raskrsnica ulica Ravnogorska i Vojvode Radomira Putnika/.\nNa regionalnom putu Crna Rijeka-Bjelajce danas neće biti obustavljen saobraćaj, a vozila će se propuštati naizmjenično, jednom saobraćajnom trakom, uz postavljenu saobraćajnu signalizaciju.\nNa dijelu regionalnog puta Ugljevik-Glavičice u rejonu Starog Ugljevika zbog aktiviranog klizišta odvijanje saobraćaja je usporeno, naizmjenično jednom saobraćajnom trakom, dok se na regionalnom putu Priboj-Lopare, u naseljenom mjestu Priboj, preko mosta na Labuđanskoj rijeci, saobraćaj odvija naizmjenično jednom saobraćajnom trakom zbog oštećenja mosta.\nZbog izgradnje mosta na rijeci Savi, izmijenjen je režim odvijanja saobraćaja na auto-putu Banjaluka-Gradiška, u zoni naselja Čatrnja i carinskog terminala, a privremeno je postavljena saobraćajna signalizacija.\nZbog rekonstrukcije raskrsnice na spoju auto-puta Banjaluka-Doboj i magistralnog puta Johovac-Rudanka, izmijenjen je režim odvijanja saobraćaja.\nRadi uključivanja i isključivanja mehanizacije koja je angažovana na izgradnji auto-puta od petlje Johovac do petlje Rudanka, izmjenjen je režim odvijanja saobraćaja na dionici magistralnog puta Rudanka-Doboj jedan.\nU toku je izgradnja mini hidroelektrane Krupac na rijeci Željeznici, zbog čega se saobraćaj na dionici magistralnog puta Krupac-Bogatići na teritoriji opština Istočna Ilidža i Trnovo odvija naizmjenično, jednom saobraćajnom trakom, uz postavljenu svjetlosnu signalizaciju.\nZbog aktiviranih klizišta, jednom saobraćajnom trakom, naizmjeničnim propuštanjem vozila, saobraća se na regionalnim putevima Karanovac-Kneževo, u mjestu LJubačevo, Ukrina - Gornja Vijaka. U toku su i radovi na dionici regionalnog puta Šekovići-Caparde, a saobraćaj se odvija naizmjenično, jednom kolovoznom trakom.\nNa regionalnom putu Bratunac tri-Drinjača od 16 časova do ponoći časova na snazi je zabrana saobraćaja za teretna vozila ukupne mase preko 3,5 tone i autobuse klase M3, a zbog radova na sanaciji klizišta. Ova zabrana se ne odnosi na autobuse zvorničkog prevoznika "Drinatrans", koji saobraćaju na redovnim autobuskim linijama Zelinja-Zvornik, Bratunac-Polom-Zvornik, Bratunac-Polom-Bijeljina i Polom-Bratunac.\nNa dionici magistralnog puta Brod na Drini - Šćepan Polje zabranjen je saobraćaj za sva vozila čija ukupna masa prelazi 16 tona.\nMagla ovoga jutra smanjuje vidljivost na putnom pravcu Sarajevo-Zenica-Doboj zbog čega je potreban pojačan oprez, a niska temperatura u jutarnjim časovima pogoduje formiranju poledice, posebno u planinskim predjelima, na mostovima, vijaduktima i prilazima tunelima.\nUčestali su odroni zemlje ili kamenja, a posjedovanje zimske opreme zakonski je obavezno.\nNa magistralnom putu Jajce - Crna Rijeka zbog sanacionih radova do 16.00 časova dolaziće do povremenih polučasovnih obustava, uz 15-minutno propuštanje vozila, a nakon toga naizmjenično, jednom trakom.\nZbog izvođenja neophodnih radova kod mjesta Potoci na magistralnom putu Jablanica-Mostar do 16 časova saobraća se naizmjenično, jednom trakom, uz postavljenu svjetlosnu signalizaciju.\nNa magistralnom putu Zenica-Nemila, kroz tunel "Vranduk", do 21 čas saobraća se dvosmjerno, od 21 čas do 30 minuta poslije ponoći vozila se propuštaju naizmjenično, dok je nakon toga do 5 časova saobraćaj kroz tunel obustavljen.\nNa graničnim prelazima dužih čekanja na prelazak granice.\nStanje na putevima Uslovi za vožnju


Revizija rashoda u preduzeću sa konkretnim primerom - Seminarski Diplomski Radovi\nDatum i vreme: 05-08-2020, 12:29 PM Dobro došli, Gost! (Prijava — Registracija)\nGotovi Seminarski Diplomski Maturalni Master ili Magistarski / Obrazovanje / Društvene nauke / Racunovodstvo / Revizija rashoda u preduzeću sa konkretnim primerom\nRevizija rashoda u preduzeću sa konkretnim primerom\nPlanski bilans uspeha obuhvata prihode, rashode i finansijski rezultat koji će se ostvariti u datom planskom periodu. Pod finansijskim rezultatom kao pri marnim njegovim oblikom podrazumeva se dohodak (dobit). S obzirom da je maksimiziranje dohotka (dobiti) cilj poslovne politike preduzeća, proilazi da se pri planiranju finansijskog rezultata moraju uzeti u obzir svi činioci koji vode u pravcu ostvarenja toga cilja, a isto tako i svi činioci koji sprečavaju realizaciju tako postavljenog cilja. Ozbiljna smetnja i prepreka ostvarivanju postavljenog cilja u smislu maksimiziranja poslovnog rezultata jeste slaba finansijska snaga preduzeća, dok dobra finansijska snaga preduzeća u velikoj meri zavisi od raspo dele dohotka (dobiti). Tačnije rečeno, finansijska snaga preduzeća u smislu njegove trajne sposobnosti plaćanja, trajne sposobnosti fi nansiranja, očuvanja imovine i povećanja imovine – uslovljena je akumulacijom.\nOtuda, u planskom bilansu uspeha za potrebe finansijske funkcije centralno mesto ima deo dohotka (dobiti) koji je namenjen upravo akumulaciji. S tim u vezi, planiranje akumulacije zahteva posebnu pažnju jer od ostvarenja akumulacije zavisi ostvarenje cilja finansijske funkcije – finansijske snage preduzeća. Dakle, kod planskog bilansa uspeha, saglasno cilju finansijske politike, prvenstveno nas zanima kolika treba da bude akumulacija. Na ovo pitanje nije lako odgovoriti, ali zato je sasvim sigurno da se mora i i postepeno ka odgovoru na ovo pitanje. U tom kontekstu, postepe nost znači da se u okviru nansijske snage kao vrhunskog cilja finansijske poli tike moraju definisati tzv. podciljevi i njihova hijerarhija radi redosleda njihovog ostvarivanja. Ovi podciljevi sastoje se u sledećem:\na) Očuvanje imovine – što pri stabilnoj novčanoj jedinici u stvari znač i poslovanje bez gubitka, tačnije ostvarivanje neutralnog finansijskog rezultata, odnosno finansijskog rezultata u kome su rashodi uvećani za sve obaveze iz dohotka (dobiti), uključujući i obaveze za lične dohotke, jednaki prihodima...\nPlanski bilans stanja i revizija rashoda\t5\n1.1\tPovrat prodate robe, popust i provizija za prodaju\t10\n1.2\tTestovi salda – potraživanja od kupaca\t11\nRevizija informacionog sistema Dzemala 0 1,581 17-04-2011 05:34 PM\nAnaliza osnovnih proizvodnih faktora u preduzeću - racunovdstva Dzemala 0 2,782 17-04-2011 05:03 PM\nAnaliza neiskorišćenih internih resursa u preduzeću u funkciji optimizacije finansij Dzemala 0 2,261 17-04-2011 04:58 PM\nRevizija - finansijska kontrola Dzemala 2 2,563 30-03-2011 08:05 AM


HomeDRUŠTVOProdužen konkurs za najbolje studentske radove o evrointegracijama\nMinistarstvo za evropske integracije Vlade Republike Srbije saopštilo je danas da je produžilo rok za prijem radova na Nagradni konkurs za izbor najboljih individualnih studentskih radova o evropskoj integraciji i procesu pristupanja naše zemlje Evropskoj uniji do 1. novembra.\nU saopštenju se navodi da je rok produžen, imajući u vidu otežanu zdravstvenu situaciju na teritoriji Srbije i poteškoće koje je epidemija koronavirusa izazvala u pripremi i dostavljanju studentskih radova.\nCilj ovog nagradnog konkursa, koji je Ministarstvo za evropske integracije raspisalo 18. avgusta ove godine, jeste da neposredno uključi mlade akademske građane u otvorenu, argumentovanu debatu o bitnim aspektima pristupnog procesa i članstva Srbije u EU.\nMože li se sprovođenjem Zelene agende za Zapadni Balkan ubrzati oporavak od socio-ekonomskih posledica pandemije, kao i zelena i digitalna transformacija u Republici Srbiji?\nKomisija sastavljena od profesora Univerziteta u Beogradu procenjivaće kvalitet pristiglih radova, a za autore tri najbolja predviđeni su honorari u iznosu od 85.000, 55.000 i 35.000 dinara.\nPored tri najbolje rangirana, Ministarstvo će u elektronskom zborniku studentskih radova objaviti i ostale radove koji ispune kriterijume.\nKonkurs je otvoren za studente programa osnovnih akademskih studija i programa master akademskih studija svih univerziteta u Srbiji.\nSve informacije o konkursu mogu se pronaći na zvaničnoj internet prezentaciji Ministarstva za evropske integracije (www.mei.gov.rs), a za dodatne informacije treba se obratiti na imejl adresu: office@mei.gov.rs.


CCI: Vlast u USK ima najlošije rezultate u posljednjih 6 godina | Krupljani.BA\nIz Centra civilnih inicijativa (CCI) prezentirali su u Bihaću javnosti rad Skupštine i Vlade Unsko-sanskog kantona (USK) za prvu polovinu 2016. U gomili negativnih rezultata ističe se da su rezultati navedenog perioda najlošiji u posljednjih 6 godina.\nKada je u pitanju rad Skupštine USK po realizaciji zakona, zajedno sa skupštinom Posavskog kantona, na zadnjem mjestu na kantonalnoj listi jer su realizovali samo 2 zakona. Skupština Kantona Sarajevo je, poređenja radi, u istom periodu usvojila čak 6 puta više zakona.\nOsim niza zakona, nizak je i stepen realizacije i drugih mjera pa je od plana za 6 mjeseci realizirano samo 27% planiranih mjera, a nije održana niti jedna tematska sjednica.\n– S druge strane, poslanici Skupštine USK su među najplaćenijim političarima u BiH te sa paušalom od 1800 KM prelaze cifru koju primaju poslanici u NS Republike Srpske – rekao je Željko Ninković iz CCI-a.\nI kada je u pitanju Vlada USK rezultati u prvoj polovini 2016. godine su najlošiji u posljednjih 6 godina. Politička kriza oko neuspostavljanja vlasti i njena neifaksnost su definitivno pogodile ovaj kanton, ističu iz CCI-a.\nSa utvrđenih 6 zakona, 3 u prijedlogu i 3 u nacrtu, ovo je jedan od najlošijih rezultata još od 2011. godine i 3 puta je lošiji od onog koji su, u istom periodu, ostvarile vlade Tuzlanskog kantona ili Kantona Sarajevo.\nIpak, najozbiljniji problem, pored ogromne stope nezaposlenosti, s kojim se suočava aktuelna Vlada je nerazumno kreditno zaduživanje u prethodnom periodu koje je sada došlo na naplatu. Tako je za razliku od prethodne godine kada je iz budžeta izdvojeno 784 hiljade KM na ime kamata za dignute kredite, taj iznos je u 2016. godini usedmostručen i iznosiće preko 5,4 miliona KM.\nIz CCI-a su također ukazali na negativni izvještaj Federalnog ureda za reviziju javnog sektora ali i na kršenje Zakona o ravnopravnosti polova te ćinjenicu da niti u jednoj rekonstrukciji vlade od njenog formiranja nije ispoštovana zastupljenost od 40% manje zastupljenog pola a da u najnovijem sazivu (od 10. jula) nema niti jedne žene.\nIstaknuto je niz preporuka koje su uputili Skupštini i Vladi USK s ciljem poboljšanja kvaliteta života građana u USK.


Nemanja Radonjić ponovo pakuje kofere, oni još nisu odustali od njega?! - Sportske.net\nNemanja Radonjić ponovo pakuje kofere, oni još nisu odustali od njega?!\nU ovih prvih nekoliko meseci, prelazak u Marsej se nije pokazao kao dobra odluka za Radonjića.\nBundesligaši se raspucali pred zimsku pauzu, Leverkuzen i Šalke najubedljiviji, Fortuna ne staje!Tragedija na bundesligaškim tribinama - ispratio pobedu svog sina kapitena, a potom preminuoBundesliga - Bajern podsetio na stare dane, Mario Gomez je kao vino!Bundesliga - Silni Menš porazio "Švabe" i preskočio Bajern!Napoli dovodi svetskog šampiona?\nNemanja Radonjić je prošle, a i početkom ove sezone, bio jedan od najzapaženijih igrača Crvene zvezde, gde se fudbalski preporodio i igrama na evropskoj sceni skrenuo pažnju brojnih inostranih klubova.\nMeđu prvim ponudama za njegov transfer iz Crvene zvezde bila je ona iz Štutgarta. ''Švabe'' su Zvezdi nudile osam miliona evra, ali je uprava crveno-belih čekala bolju ponudu i - letos je i dočekala.\nMarsej je za Radonjića izdvojio 12 miliona evra koje je Zvezda podelila sa njegovim bivšim klubom, Romom i odmah po završetku kvalifikacija za Ligu šampiona i istorijske utakmice u Salcburgu, brzonogi krilni fudbaler se preselio na ''Velodrom''.\nS obzirom na uložen novac, ali i na način na koji je Radonjić promovisan u novom klubu, bilo je jasno da će odmah dobiti priliku da zaigra, što se i dogodilo, ali posle one kardinalne greške protiv Ajntrahta u Ligi Evrope, nekako su kola za Radonjića krenula nizbrdo.\nI njegov klub je, generalno, igrao ispod očekivanja, pogotovo u Ligi Evrope, gde su osvojili samo bod u konkurenciji Ajntrahta, Lacija i Apolona, a ni u francuskoj Ligi 1 trenutno ne zauzimaju mesto koje vodi na evro-scenu.\nKako je jesen odmicala, Radonjić je sve ređe dobijao priliku, poslednji put je ceo meč odigrao protiv Ajntrahta u Frankfurtu u Ligi Evrope i opet mu se nije posrećilo, njegov tim je taj meč izgubio sa 4:0.\nPosle svega, ove zime je počeoo da se postavlja pitanje i njegovog odlaska iz Marseja, iako ima ugovor do 2023. godine.\nNemački mediji danas prenose da je Štutgart obnovio interesovanje za Radonjića i da želi da ga dovede na pozajmicu do kraja sezone.\n''Švabama'' gori pod nogama, nalaze se u zoni ispadanja i izgleda da u Radonjiću i dalje vide nekog ko bi mogao da unapredi njihovu igru.\nI Marsej se pita, biće zanimljivo videti da li će se posle Italije i Francuske, Radonjić oprobati i u Nemačkoj...\nKonačno - goleada u Nemačkoj, Srbi u Bundesu od prvog minuta!\nRevolucionarno fudbalsko pravilo u Nemačkoj po dogovoru


Radmanović: U arhivskoj građi nalaze se i dokumenti iz Hrvatske i Srbije - Klix.ba\nRadmanović: U arhivskoj građi nalaze se i dokumenti iz Hrvatske i Srbije\n17.3.2008. u 13:20\nSrpski član Predsjedništva BiH Nebojša Radmanović izjavio je u obraćanju Narodnoj skupštini RS-a da je zaključak Predsjedništva BiH, kojim zadužuje Ministarstvo pravde i Arhiv BiH da pokrenu aktivnosti za preuzimanje arhivske građe Haškog tribunala nakon njegovog zatvaranja, destruktivan po interese RS-a, ali i BiH jer se u toj arhivi nalaze i dokumenti iz Hrvatske i Srbije.\n"Dvojica članova Predsjedništva BiH Željko Komšić i Haris Silajdžić su se upustili u proceduru za koju su prethodno trebalo da pribave određene informacije, a nisu to učinili", kazao je Radmanović i dodao da je trebalo da se pribavi informacija šta je u toj arhivskoj građi iz BiH, a šta nije.\nOn tvrdi da je Predsjedništvo BiH trebalo da se pobrine o zaštiti arhivske građe u BiH, a nijedno o tih pitanja nije urađeno.\n"Trebalo je i da se u organima BiH raspravlja na koji je način određena arhivska građa odnesena iz BiH, a nikada niko nije rekao nijednu riječ u tom smislu", rekao je Radmanović dodajući da se u arhivskoj građi Haškog tribunala nalaze i dokumenti iz Republike Hrvatske i Republike Srbije.\nIznio je i stav da niko nema pravo da traži te dokumente u neku drugu državu te da je zato ovaj zaključak destruktivan i po interese BiH i RS-a, kao njenog entiteta.\nRadmanović kaže da uzimanje tuđe građe može biti dugoročan spor u budućnosti s tim susjednim državama i da Predsjedništvo BiH ne bi trebalo da ulazi u takva pitanja.\nU pojedinim optužbama prema drugoj dvojici članova Predsjedništva BiH Harisu Silajdžiću i Željku Komšiću zbog izglasavanja spomenutog zaključka, Radmanović je kazao da "oni krše Ustav, misle da mogu odlučivati u BiH bez predstavnika jednog konstitutivnog naroda i da mogu odlučivati protivustavno i protivzakonito te je i zbog toga zaključak o kojem se raspravlja destruktivan".\nOn je kazao da je ovo treći put da se obraća Skupštini RS-a zbog često nepotrebnih i nerazumnih odluka druge dvojice članova Predsjedništva BiH.\n"Ovim ponovo raspravljamo o odnosima u BiH", kazao je Radmanović koji je ubijeđen da se današnjom raspravom u Skupštini RS-a štiti Dejtonski sporazum i Ustav BiH, te "svoja imovina, pravo na dogovor i ravnopravnost i dobri odnosi sa susjedima i put ka EU".\nRadmanović je naveo da BiH poštujući spomenuta prava može dobro da funkcionira, a kada su uskraćena ta prava - ne može.\nOn je naveo da odlučivanje u Predsjedništvu o ovom zaključku nije bilo u skladu s Ustavom te da Predsjedništvo nema pravo da daje takvo naređenje Ministarstvu pravde i Arhivu BiH, te da Silajdžić i Komšić izglasavajući spomenuti zaključak nisu postupili ni pravno, ni politički ni posebno državnički.\n"To mora da se iz Skupštine RS-a danas kaže organima BiH, a posebno Predsjedništvu", smatra srpski član kolektivnog šefa države.\nNaveo je da su od početka pripremanja zaključka u sve to bili uključeni neki mediji i nevladine organizacije te da je rasprava okrenuta u drugu stranu, o ratnim zločinima, što pokazuje kuda idemo i dvojica članova Predsjedništva BiH žele zaoštravanje situacije u BiH.\nU Skupštini RS-a u toku je poslanička rasprava o Radmanovićevom vetu.


Regionalna konferencija o medijskim sadržajima za nacionalne manjine na Zapadnom Balkanu Regionalna konferencija o medijskim sadržajima za nacionalne manjine na Zapadnom Balkanu\nKonferencija se održava dva dana u novom sedištu Radio televizije Vojvodine u Novom Sadu, a organizovana je u okviru projekta Tehničke pomoći medijima javnih servisa na Zapadnom Balkanu koji finansira EU.\n„Za Evropsku uniju je veoma važna zaštita nacionalnih manjina, tako da su manjinska prava uvek jedna od tema i godišnjeg izveštaja Evropske komsije. EU je spremna da nastavi podršku Srbiji i ostalim partnerima u razvoju medijske strategije“, izjavio je šef političke sekcije Delegacije EU u Srbiji Dirk Lorenc na otvaranju Regionalne konferencije o radijskim, televizijskim i onlajn sadržajima za nacionalne manjine na Zapadnom Balkanu.\nLorenc kaže da je Vojvodina primer rada i saradnje različitih nacionalnih manjina, kao i medija, koji može biti primer i ostalima, kao i da u drugim delovima Srbije situacija sa korišćenjem manjinskih jezika u medijima nije na tom nivou, na čemu treba raditi.\nDirk Lorenc, šef političke sekcije Delegacije EU u Srbiji\nOvaj regionalni događaj nastoji da analizira trenutne prakse izveštavanja o etničkim manjinama na javnim servisima, identifikuje načine i sredstava za poboljšanje i traži moguće saradnje. Diskusije na konferenciji biće završene predloženim preporukama za dalji razvoj.\nPre ove konferencije, grupa stručnjaka EBU -a sprovela je istraživanje o izveštavanju manjina u šest zemalja Zapadnog Balkana. Rezultati ankete pokazali su značajan pozitivan razvoj unutar PSM -a u poslednjoj deceniji. Rezultati istraživanja takođe ukazuju na to da je sada vreme i prilika da se obezbedi održivost i dalje poboljšanje, primenom stečenih iskustava i mogućnosti novih tehnologija.\nProjekat podrške javnim servisima na Zapadnom Balkanu koji finansira EU pokriće vaše troškove putovanja i smeštaja. Jezik konferencije je engleski, sa mogućnošću konsekutivnog prevođenja na lokalnim jezicima.\nŽiofre: Cirkularna ekonomija stvara održivi rast i radna mesta\nCirkularna ekonomija štedi resurse, smanjuje zagađenje, promoviše inovacije, smanjuje cenu proizvodnje i otvara nova radna mesta. Borba protiv klimatskih promena i promovisanje klimatski neutralnog...


Klaus: Postkonfliktna društva moraju ponavljati "nikad više"\nNemačka je primer drugim državama da je moguće biti kritičan prema vlastitoj prošlosti, izvući lekcije i izgraditi vrednosni sistem koji će sprečiti njeno ponavljanje. Ako je uopšte moguće govoriti o nekom liderstvu u kulturi sećanja kada je reč o neslavnoj prošlosti koja se želi zaboraviti, onda je Nemačka otišla dalje od drugih i mogla bi biti lider.\nNa Balkanu je selektivno pamćenje još uvek u prednosti u odnosu na kulturu sećanja. Većina građana se ne seća šta se dogodilo pre deset ili dvadeset godina, a ako ima istine u tome da su narodi koji ne nauče lekcije iz prošlosti osuđeni da tu prošlost ponavljaju, pred Balkancima nije svetla budućnost.\nNijedna država regije nije na otvoren i transparentan način otvorila stranice novije istorije i ocenila događaje od 1990. do 1999. godine.\nNemačkim iskustvima u procesu suočavanja sa prošloću i pomirenjem, za sada se koristi samo nevladin sektor i organizacije civilnog društva koje nemaju adekvatnu podršku ni u javnosti ni u državnim institucijama. Problem je naročito izražen u Srbiji i tu je i potreba za nekom drugom verzijom prošlosti najviše izražena.\nRSE: Za države na prostoru bivše SFRJ Nemačka je pozitivan primer suočavanja s prošlošću. Međutim, ako se pogleda detaljno, Nemačkoj je trebalo 20 godina da taj proces pokrene, a tek nakon 40 godina počeli su prvi ozbijni koraci u procesu pomirenja. Zašto je taj proces bio toliko dug i da li se on zapravo ikada završava?\nRekao bih da je za Nemačku - ne uvek- ali često veoma važno da suočavanje sa prošlošću ima javnu pažnju.\nKlaus: Mislim da danas postoji tendencija da se sećamo i drugih žrtava nacističkog režima. U Zapadnoj Nemačkoj su se u početku više videli kao žrtve Hitlerove i nacističke ideologije nego kao oni koji su ga aktivno podržavali.Odgovornost za svakog Nemca ponaosob je u međuvremenu postala jasnija i prihvatljivija.